title: Proposta għal DEĊIŻJONI TAL-KUNSILL dwar l-iffirmar u l-applikazzjoni provviżorja tal-Ftehim bejn il-Komunità Ewropea u l-Gvern tal-Mongolja dwar ċerti aspetti tas-servizzi ta' l-ajru

text:
                     KUMMISSJONI TAL-KOMUNITAJIET EWROPEJ

                                                     Brussel 21.11.2007
                                                     KUMM(2007) 731 finali

                                                     2007/0252 (CNS)

                                         Proposta għal

                                 DEĊIŻJONI TAL-KUNSILL

     dwar l-iffirmar u l-applikazzjoni provviżorja tal-Ftehim bejn il-Komunità Ewropea u l-
                   Gvern tal-Mongolja dwar ċerti aspetti tas-servizzi ta' l-ajru

                                         Proposta għal

                                 DEĊIŻJONI TAL-KUNSILL

     dwar il-konklużjoni tal-Ftehim bejn il-Komunità Ewropea u l-Gvern tal-Mongolja dwar
                                ċerti aspetti tas-servizzi ta' l-ajru

                                 (preżentati mill-Kummissjoni)

MT                                                                                MT
 ---pagebreak---                                    MEMORANDUM TA’ SPJEGAZZJONI

           1) IL-KUNTEST TAL-PROPOSTA

              •
     110
                  Ir-raġunijiet għall-proposta u l-għanijiet tagħha

              B’segwitu għas-sentenzi tal-Qorti tal-Ġustizzja fl-hekk imsejħa każijiet “Open Skies”,
              fil-5 ta’ Ġunju 2003, il-Kunsill ta mandat lill-Kummissjoni sabiex tiftaħ negozjati ma’
              pajjiżi terzi dwar is-sostituzzjoni ta’ ċerti dispożizzjonijiet fi ftehimiet eżistenti bi
              ftehim Komunitarju1 (il-“mandat orizzontali”). L-għanijiet ta’ ftehimiet ta’ dan it-tip
              huma li jagħtu aċċess mhux diskriminatorju lit-trasportaturi kollha ta’ l-ajru ta’ l-UE
              għar-rotot bejn il-Komunità u pajjiżi terzi, u sabiex il-ftehimiet bilaterali dwar is-
              servizzi bl-ajru bejn l-Istati Membri u pajjiżi terzi jikkonformaw mal-liġi Komunitarja.

              •
     120
                  Il-kuntest ġenerali

              Ir-relazzjonijiet fil-qasam ta’ l-avjazzjoni internazzjonali bejn l-Istati Membri u pajjiżi
              terzi tradizzjonalment kienu rregolati permezz ta' ftehimiet bilaterali dwar is-servizzi
              bl-ajru bejn l-Istati Membri u pajjiżi terzi, l-Annessi għat-tali ftehimiet u arranġamenti
              oħra bilaterali jew multilaterali b’rabta ma' dan.

              Il-klawżoli tradizzjonali ta’ deżinjazzjoni fil-ftehimiet ta’ l-ajru bilaterali ta’ l-Istati
              Membri jiksru l-liġi Komunitarja. Jagħtu lok lill-pajjiż terz li jirrifjuta, jirtira jew
              jissospendi l-permessi jew l-awtorizzazzjonijiet ta' kumpanija ta' l-ajru li kienet ġiet
              iddeżinjata minn Stat Membru iżda li mhijiex proprjetà sostanzjali ta’ dak l-Istat
              Membru u kkontrollata effettivament minnu jew miċ-ċittadini tiegħu. Instab li dan
              jikkostitwixxi diskriminazzjoni kontra t-trasportaturi ta' l-ajru tal-Komunità li, filwaqt
              li jkunu stabbiliti fit-territorju ta' Stat Membru, ikunu proprjetà ta' ċittadini ta' Stat
              Membru ieħor u kkontrollati minnhom. Dan imur kontra l-Artikolu 43 tat-Trattat li
              jiggarantixxi liċ-ċittadini ta’ l-Istati Membri li jkunu eżerċitaw il-libertà ta' l-
              istabbiliment tagħhom l-istess trattament fl-Istat Membru li jkun qed jospitahom bħal
              dak mogħti liċ-ċittadini ta’ dak l-Istat Membru.

              Hemm kwistjonijiet oħra, bħat-taxxa fuq il-fjuwil ta’ l-avjazzjoni, it-tariffi introdotti
              minn trasportaturi ta' l-ajru ta' terzi pajjiżi fuq rotot intra-Komunitarji, jew ftehimiet
              obbligatorji kummerċjali bejn il-linji ta' l-ajru li fil-każ tagħhom il-konformità mal-liġi
              Komunitarja għandha tiġi żgurata billi jiġu emendati jew ikkomplementati d-
              dispożizzjonijiet eżistenti fil-ftehimiet bilaterali dwar is-servizzi bl-ajru bejn l-Istati
              Membri u l-pajjiżi terzi.

              •
     130
                  Dispożizzjonijiet eżistenti fil-qasam tal-proposta

              Id-dispożizzjonijiet tal-Ftehim jieħdu post jew jikkomplementaw id-dispożizzjonijiet
              eżistenti fil-ftehimiet bilaterali dwar is-servizzi bl-ajru bejn l-Istati Membri u l-
              Mongolja.

     1
              Id-Deċiżjoni tal-Kunsill 11323/03 tal-5 ta' Ġunju 2003 (dokument ristrett).

MT                                                           2                                               MT
 ---pagebreak---               •
     140
                  Il-konsistenza ma' politiki u għanijiet oħra ta' l-Unjoni

              Il-Ftehim se jaqdi mira fundamentali tal-politika Komunitarja dwar l-avjazzjoni esterna
              billi jġib il-ftehimiet bilaterali eżistenti dwar is-servizzi ta’ l-ajru konformi mal-liġi
              Komunitarja.

           2) IL-KONSULTAZZJONI MAL-PARTIJIET INTERESSATI U L-VALUTAZZJONI TA’ L-IMPATT

              •   Il-konsultazzjonijiet mal-partijiet interessati
     211
              Metodi ta’ konsultazzjoni, setturi ewlenin fil-mira u l-profil ġenerali ta’ dawk li ħadu
              sehem fil-konsultazzjoni

              L-Istati Membri, kif ukoll l-industrija, ġew ikkonsultati matul in-negozjati kollha.
     212
              Sinteżi tat-tweġibiet u kif ġew ikkunsidrati

              Il-kummenti li saru mill-Istati Membri u l-industrija ġew ikkunsidrati.

           3) ELEMENTI ĠURIDIĊI TAL-PROPOSTA

              •
     305
                  Sinteżi ta' l-azzjoni proposta

              Skond il-mekkaniżmi u d-direttivi fl-Anness għall-“mandat orizzontali”, il-
              Kummissjoni nnegozjat ftehim mar-Repubblika tal-Mongolja li jissostitwixxi ċerti
              dispożizzjonijiet fil-ftehimiet bilaterali eżistenti dwar is-servizzi ta’ l-ajru bejn l-Istati
              Membri u l-Mongolja. L-Artikolu 2 tal-Ftehim jieħu post il-klawżoli ta' deżinjazzjoni
              tradizzjonali bi klawżola ta' deżinjazzjoni Komunitarja, li tippermetti lit-trasportaturi ta'
              l-ajru kollha tal-Komunità li jibbenefikaw mid-dritt ta' stabbiliment. L-Artikoli 4 u 5
              tal-Ftehim jittrattaw żewġ tipi ta' klawżoli li jikkonċernaw kwistjonijiet fil-kompetenza
              Komunitarja. L-Artikolu 4 jittratta t-tassazzjoni tal-fjuwil ta’ l-avjazzjoni, kwistjoni li
              ġiet armonizzata mid-Direttiva tal-Kunsill 2003/96/KE li tirristruttura l-qafas
              Komunitarju għat-tassazzjoni tal-prodotti ta’ l-enerġija u l-elettriku, u b’mod
              partikolari l-Artikolu 14(2) tagħha. L-Artikolu 5 (Tariffi) isolvi kunflitti bejn ftehimiet
              bilaterali tas-servizzi ta' l-ajru eżistenti u r-Regolament tal-Kunsill Nru 2409/92 dwar
              tariffi u rati għas-servizzi ta' l-ajru li jipprojbixxu kumpaniji ta' l-ajru ta' pajjiżi terzi
              milli jkollhom pożizzjoni dominanti fuq il-prezzijiet tas-servizzi ta' l-ajru għall-ġarr li
              jsir kollu kemm hu fil-Komunità. L-Artikolu 6 jġib id-dispożizzjonijiet fi ftehimiet
              bilaterali li huma ċarament anti-kompetittivi (ftehimiet obbligatorji kummerċjali bejn
              il-linji ta' l-ajru) f'konformità mal-leġiżlazzjoni dwar il-kompetizzjoni ta' l-UE.

              •
     310
                  Il-bażi ġuridika

              It-Trattat tal-KE, l-Artikoli 80(2), u 300(2).

              •
     329
                  Il-prinċipju tas-sussidjarjetà

              Il-proposta tissejjes kollha kemm hi fuq il-“mandat orizzontali" mogħti mill-Kunsill
              b'kunsiderazzjoni għall-kwistjonijiet koperti mil-liġi Komunitarja u l-ftehimiet
              bilaterali dwar is-servizzi ta' l-ajru.

MT                                                     3                                                       MT
 ---pagebreak---               •   Il-prinċipju tal-proporzjonalità

              Il-Ftehim se jemenda jew jikkomplementa d-dispożizzjonijiet fil-ftehimiet bilaterali
              dwar is-servizzi biss safejn dan ikun ta' ħtieġa ħalli tiġi żgurata l-konformità mal-liġi
              Komunitarja.

              •   L-għażla ta’ l-istrumenti
     342
              Il-Ftehim bejn il-Komunità u l-Mongolja huwa l-aktar strument effiċjenti sabiex
              jinġiebu konformi mad-dritt Komunitarju l-ftehimiet bilaterali eżistenti kollha dwar is-
              servizzi ta' l-ajru bejn l-Istati Membri u l-Mongolja. Fil-bidu ta l-2007, il-Mongolja u
              Franza kienu ġabu l-ftehim bilaterali tagħhom konformi mad-dritt Komunitarju

           4) IMPLIKAZZJONIJIET GĦALL-BAĠIT
     409
              Din il-proposta ma għandha l-ebda implikazzjoni għall-baġit tal-Komunità.

           5) INFORMAZZJONI ADDIZZJONALI

              •
     510
                  Is-simplifikazzjoni
     511
              Il-proposta tipprovdi għas-simplifikazzjoni tal-leġiżlazzjoni.
     512
              Id-dispożizzjonijiet rilevanti tal-ftehimiet bilaterali dwar is-servizzi ta' l-ajru bejn l-
              Istati Membri u l-Mongolja se jiġu ssuperati jew ikkomplementati b'dispożizzjonijiet fi
              ftehim Komunitarju waħdieni.

              •
     570
                  Spjegazzjoni dettaljata tal-proposta

              Skond il-proċedura standard għall-iffirmar u l-konklużjoni ta’ ftehimiet internazzjonali,
              il-Kunsill huwa mitlub japprova d-deċiżjonijiet dwar l-iffirmar u l-applikazzjoni
              provviżorja u dwar il-konklużjoni tal-ftehim bejn il-Komunità Ewropea u l-Gvern tal-
              Mongolja dwar ċerti aspetti tas-servizzi ta' l-ajru u jinnomina l-persuni bis-setgħa li
              jiffirmaw il-Ftehim f'isem il-Komunità.

MT                                                    4                                                     MT
 ---pagebreak---                                                 Proposta għal

                                       DEĊIŻJONI TAL-KUNSILL

     dwar l-iffirmar u l-applikazzjoni provviżorja tal-Ftehim bejn il-Komunità Ewropea u l-
                   Gvern tal-Mongolja dwar ċerti aspetti tas-servizzi ta' l-ajru

     IL-KUNSILL TA’ L-UNJONI EWROPEA,

     Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu
     80(2), flimkien ma' l-ewwel sentenza ta' l-ewwel subparagrafu ta' l-Artikolu 300(2) tiegħu,

     Wara li kkunsidra l-proposta mill-Kummissjoni2,

     Billi:

     (1)      Fil-5 ta' Ġunju 2003, il-Kunsill awtorizza lill-Kummissjoni tiftaħ in-negozjati ma'
              pajjiżi terzi dwar il-bdil ta' ċerti dispożizzjonijiet fi ftehimiet bilaterali eżistenti bi
              ftehim Komunitarju.

     (2)      Il-Kummissjoni nnegozjat f'isem il-Komunità, ftehim mal-Mongolja dwar ċerti aspetti
              tas-servizzi ta' l-ajru fi qbil mal-mekkanizmi u d-Direttivi fl-Anness tad-Deċiżjoni tal-
              Kunsill li tawtorizza lill-Kummissjoni tiftaħ negozjati ma' pajjiżi terzi dwar il-bdil ta'
              ċerti dispożizzjonijiet fi ftehimiet bilaterali eżistenti bi ftehim Komunitarju;

     (3)      Suġġett għall-konklużjoni possibbli tiegħu f'data aktar 'il quddiem, il-Ftehim
              innegozjat mill-Kummissjoni għandu jiġi ffirmat u applikat provviżorjament.

     IDDEĊIEDA KIF ĠEJ:

                                              Artikolu Waħdieni

     1.        Suġġett għal konklużjoni tiegħu f'data aktar ’il quddiem, il-President tal-Kunsill
               b’dan qed jiġi awtorizzat jinnomina l-persuna jew il-persuni bis-setgħa li
               tiffirma/jiffirmaw f'isem il-Komunità l-Ftehim bejn il-Komunità Ewropea u l-Gvern
               tal-Mongolja dwar ċerti aspetti tas-servizzi ta' l-ajru.

     2.        Fl-istennija tad-dħul fis-seħħ tiegħu, il-Ftehim għandu jiġi applikat proviżorjament
               mill-ewwel jum ta' l-ewwel xahar wara d-data li fiha l-partijiet ikunu nnotifikaw lil
               xulxin li l-proċeduri kollha meħtieġa għal dan il-għan ikunu ġew kompluti. Il-
               President tal-Kunsill huwa b’dan awtorizzat jagħmel in-notifika prevista fl-Artikolu
               9(2) tal-Ftehim.

     2
              ĠU C […], […], p. […].

MT                                                    5                                                     MT
 ---pagebreak---      3.      It-test tal-Ftehim huwa mehmuż ma' din id-Deċiżjoni.

     Magħmul fi Brussell,

                                               Għall-Kunsill
                                               Il-President

MT                                               6                  MT
 ---pagebreak---                                                                2007/0252 (CNS)

                                                Proposta għal

                                       DEĊIŻJONI TAL-KUNSILL

     dwar il-konklużjoni tal-Ftehim bejn il-Komunità Ewropea u l-Gvern tal-Mongolja dwar
                                ċerti aspetti tas-servizzi ta' l-ajru

     IL-KUNSILL TA’ L-UNJONI EWROPEA,

     Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu
     80(2) flimkien ma' l-ewwel sentenza ta' l-ewwel subparagrafu ta' l-Artikolu 300(2) u l-ewwel
     subparagrafu ta' l-Artikolu 300(3) tiegħu,

     Wara li kkunsidra l-proposta mill-Kummissjoni3,

     Wara li kkunsidra l-opinjoni tal-Parlament Ewropew4,

     Billi:

     (1)      Fil-5 ta' Ġunju 2003, il-Kunsill awtorizza lill-Kummissjoni tiftaħ in-negozjati ma'
              pajjiżi terzi dwar il-bdil ta' ċerti dispożizzjonijiet fi ftehimiet bilaterali eżistenti bi
              ftehim Komunitarju.

     (2)      Il-Kummissjoni nnegozjat f'isem il-Komunità, ftehim mal-Mongolja dwar ċerti aspetti
              tas-servizzi ta' l-ajru fi qbil mal-mekkanizmi u d-Direttivi fl-Anness tad-Deċiżjoni tal-
              Kunsill li tawtorizza lill-Kummissjoni tiftaħ negozjati ma' pajjiżi terzi dwar il-bdil ta'
              ċerti dispożizzjonijiet fi ftehimiet bilaterali eżistenti bi ftehim Komunitarju;

     (3)      Il-Ftehim ġie ffirmat f'isem il-Komunità fi […] suġġett għal konklużjoni possibbli
              tiegħu f'data aktar tard, konformi mad-Deċiżjoni tal-Kunsill …/…/KE ta’ […]5.

     (4)      Il-Ftehim għandu jiġi approvat,

     IDDEĊIEDA KIF ĠEJ:

                                                  Artikolu 1

     1.        Il-Ftehim bejn il-Komunità Ewropea u l-Gvern tal-Mongolja dwar ċerti aspetti tas-
               servizzi ta' l-ajru huwa permezz ta’ dan approvat f'isem il-Komunità.

     2.        It-test tal-Ftehim huwa anness ma' din id-Deċiżjoni.

     3
              ĠU C […], […], p. […].
     4
              ĠU C […], […], p. […].
     5
              ĠU C […], […], p. […].

MT                                                    7                                                     MT
 ---pagebreak---                                                Artikolu 2

     Il-President tal-Kunsill huwa b’dan awtorizzat li jinnomina l-persuna jew persuni bis-setgħa li
     tagħmel jew jagħmlu n-notifika prevista fl-Artikolu 9(1) tal-Ftehim.

     Magħmul fi Brussell,

                                                 Għall-Kunsill
                                                 Il-President

MT                                                 8                                                   MT
 ---pagebreak---                                                     ANNESS

                                                   FTEHIM

                           bejn il-Komunità Ewropea u l-Gvern tal-Mongolja

                                  dwar ċerti aspetti tas-servizzi ta' l-ajru

     IL-KOMUNITÀ EWROPEA

     min-naħa l-waħda, u

     IL-GVERN TAL-MONGOLJA,

     min-naħa l-oħra

     (minn hawn 'il quddiem 'il-Partijiet')

     FILWAQT LI JINNUTAW li ftehimiet ta' servizzi bilaterali ta' l-ajru ġew konklużi bejn bosta
     Stati Membri tal-Komunità Ewropea u l-Mongolja li fihom dispożizzjonijiet li jmorru kontra
     d-dritt Komunitarju,

     FILWAQT LI JINNUTAW li l-Komunità Ewropea għandha l-kompetenza esklussiva fir-
     rigward ta' bosta aspetti li jistgħu jiġu inklużi fi ftehimiet bilaterali ta' servizzi ta' l-ajru bejn l-
     Istati Membri tal-Komunità Ewropea u pajjiżi terzi,

     FILWAQT LI JINNUTAW li, skond il-liġi tal-Komunità Ewropea, it-trasportaturi ta’ l-ajru
     Komunitarji stabbiliti f’xi wieħed mill-Istati Membri għandhom id-dritt għal aċċess mhux
     diskriminatorju għar-rotot ta' l-ajru bejn l-Istati Membri tal-Komunità Ewropea u pajjiżi terzi.

     FILWAQT LI JIKKUNSIDRAW il-ftehimiet bejn il-Komunità Ewropea u ċerti pajjiżi terzi li
     jipprovdu l-possibbiltà għaċ-ċittadini ta' dawn il-pajjiżi terzi li jiksbu dritt ta' sjieda fi
     trasportaturi ta' l-ajru mogħtija liċenzja f'konformità mal-liġi tal-Komunità Ewropea,

     FILWAQT LI JAGĦRFU li ċerti dispożizzjonijiet tal-ftehimiet għal servizzi bilaterali ta' l-
     ajru bejn l-Istati Membri tal-Komunità Ewropea u l-Mongolja, li jmorru kontra l-liġi tal-
     Komunità Ewropea, iridu jinġiebu f'konformità ma' dawn sabiex tiġi stabbilita bażi legali
     tajba għas-servizzi ta' l-ajru bejn il-Komunità Ewropea u l-Moldova u biex tiġi ppreżervata l-
     kontinwità ta' dawn is-servizzi ta' l-ajru,

     FILWAQT LI JINNUTAW li skond il-liġi tal-Komunità Ewropea, it-trasportaturi ta’ l-ajru
     ma jistgħux, fil-prinċipju, jikkonkludu ftehimiet li jkollhom imnejn jaffettwaw il-kummerċ
     bejn l-Istati Membri tal-Komunità Ewropea u li l-għan jew l-effett tagħhom ikun il-
     prevenzjoni, ir-restrizzjoni jew id-distorsjoni tal-kompetizzjoni,

MT                                                      9                                                        MT
 ---pagebreak---      FILWAQT LI JINNUTAW li mhuwiex għan tal-Komunità Ewropea, bħala parti minn dawn
     in-negozjati, li jiżdied il-volum totali tat-traffiku ta' l-ajru bejn il-Komunità Ewropea u l-
     Mongolja, li jiġi affettwat il-bilanċ bejn kumpaniji ta' l-ajru tal-Komunità u kumpaniji ta' l-
     ajru tal-Mongolja, jew li jiġu nnegozjati emendi għad-dispożizzjonijiet li diġà jeżistu fi
     ftehimiet bilaterali għal servizzi ta' l-ajru dwar id-drittijiet tat-traffiku.

     FILWAQT LI JAGĦRFU li d-dispożizzjonijiet fil-ftehimiet bilaterali dwar is-servizzi bl-ajru
     konklużi bejn l-Istati Membri tal-Komunità Ewropea u l-Mongolja li i) jeħtieġu jew
     jiffavorixxu l-adozzjoni ta' ftehimiet bejn il-kumpaniji, deċiżjonijiet minn assoċjazzjonijiet ta’
     kumpaniji jew prassi miftiehma li jimpedixxu, jgħawġu jew jirrestrinġu l-kompetizzjoni bejn
     it-trasportaturi ta' l-ajru fuq ir-rotot rilevanti; jew (ii) isaħħu l-effetti ta’ kwalunkwe ftehim,
     deċiżjoni jew prattika miftiehma tali; jew iii) jiddelegaw lit-trasportaturi ta’ l-ajru jew
     operaturi ekonomiċi privati oħra r-responsabbiltà għat-teħid ta’ miżuri li jipprevjenu, jgħawġu
     jew jirrestrinġu l-kompetizzjoni bejn it-trasportaturi ta’ l-ajru fuq ir-rotot rilevanti jistgħu
     jagħmlu ineffettivi r-regoli tal-kompetizzjoni applikabbli għall-kumpaniji.

     FTIEHMU KIF ĠEJ:

                                              ARTIKOLU 1

                                        Dispożizzjonijiet ġenerali

     1.       Għall-finijiet ta’ dan il-Ftehim, ‘Stati Membri’ tfisser l-Istati Membri tal-Komunità
              Ewropea.

     2.       Referenzi f'kull ftehim elenkat fl-Anness 1 għaċ-ċittadini ta' l-Istat Membru li huwa
              parti fil-ftehim għandhom jinftiehmu bħala referenzi għaċ-ċittadini ta' l-Istati Membri
              tal-Komunità Ewropea.

     3.       Referenzi f'kull ftehim elenkat fl-Anness 1 għat-trasportaturi ta' l-ajru jew linji ta' l-
              ajru ta' l-Istat Membru li huma parti fil-ftehim għandhom jinftiehmu bħala referenzi
              għat-trasportaturi ta' l-ajru jew linji ta' l-ajru ddeżinjati minn dak l-Istat Membru.

                                              ARTIKOLU 2

                                     Deżinjazzjoni minn Stat Membru

     1.       Id-dispożizzjonijiet fil-paragrafi 2 u 3 ta’ dan l-Artikolu ser jieħdu post id-
              dispożizzjonijiet li jikkorrispondu magħhom fl-artikoli mniżżla fl-Anness 2(a) u (b)
              rispettivament, f'dak li għandu x'jaqsam mad-deżinjazzjoni ta’ kumpanija ta’ l-ajru
              mill-Istat Membru kkonċernat l-awtorizzazzjonijiet tiegħu u l-permessi mogħtija
              mill-Mongolja, u r-rifjut, ir-revoka, is-sospensjoni jew il-limitazzjoni ta’ l-
              awtorizzazzjonijiet jew il-permessi tal-kumpanija ta’ l-ajru, rispettivament.

     2.       Malli tirċievi deżinjazzjoni mingħand Stat Membru, il-Mongolja għandha tagħti l-
              awtorizzazzjonijiet u l-permessi meħtieġa bl-anqas dewmien proċedurali, sakemm:

                    i.    it-trasportatur ta' l-ajru jkun stabbilit fit-territorju ta' l-Istat Membru
                          deżinjat skond it-Trattat li jistabbilixxi l-Komunità Ewropea u jkollu
                          Liċenzja Operattiva valida fi qbil mal-liġi tal-Komunità Ewropea;

MT                                                   10                                                    MT
 ---pagebreak---                    ii.    kontroll regolatorju effettiv tat-trasportatur ta’ l-ajru jkun imħaddem u
                          miżmum mill-Istat Membru responsabbli mill-ħruġ taċ-Ċertifikat ta' l-
                          Operaturi ta' l-Ajru tiegħu u l-awtorità ajrunawtika rilevanti tkun
                          identifikata b'mod ċar fid-deżinjazzjoni; kif ukoll;

                   iii.   it-trasportatur bl-ajru huwa proprjetà, direttament jew permezz ta' sehem
                          azzjonarju maġġoritarju, u huwa kkontrollat effettivament mill-Istati
                          Membri u/jew miċ-ċittadini ta' l-Istati Membri, u/jew mill-istati l-oħra
                          elenkati fl-Anness 3 u/jew miċ-ċittadini ta' stati oħra bħal dawn.

     3.      Il-Mongolja tista' tirrifjuta, tirrevoka, tissospendi jew tillimita l-awtorizzazzjonijiet
             jew il-permessi ta' trasportatur ta' l-ajru minn Stat Membru f'każ li:

                   i.     it-trasportatur ta’ l-ajru ma jkunx stabbilit fit-territorju ta’ l-Istat Membru
                          li jkun qed jiddeżinjah taħt it-Trattat li jistabbilixxi l-Komunità Ewropea
                          jew ma jkollux Liċenzja Operattiva valida skond il-liġi tal-Komunità
                          Ewropea;

                   ii.    ma jkunx eżerċitat jew miżmum kontroll regolatorju effettiv tat-
                          trasportatur bl-ajru mill-Istat Membru responsabbli għall-ħruġ taċ-
                          Ċertifikat ta' l-Operatur ta' l-Ajru tiegħu, jew l-awtorità ajrunawtika
                          rilevanti ma tkunx identifikata biċ-ċar fid-deżinjazzjoni; jew

                   iii.   it-trasportatur ta' l-ajru mhux proprjetà, direttament jew permezz ta'
                          sehem azzjonarju maġġoritarju, jew mhux ikkontrollat effettivament
                          mill-Istati Membri u/jew miċ-ċittadini ta' l-Istati Membri, u/jew mill-
                          istati l-oħra elenkati fl-Anness 3 u/jew miċ-ċittadini ta' stati oħra bħal
                          dawn.

     Waqt li teżerċita d-dritt tagħha taħt dan il-paragrafu, il-Mongolja m’għandiex tiddiskrimina
     bejn trasportaturi ta’ l-ajru tal-Komunità fuq il-bażi ta’ ċittadinanza.

                                              ARTIKOLU 3

                                               Is-sikurezza

     1.      Id-dispożizzjonijiet fil-paragrafu 2 ta' dan l-Artikolu għandhom jikkomplementaw id-
             dispożizzjonijiet korrispondenti fl-artikoli elenkati fl-Anness 2(c).

     2.      Fejn Stat Membru jkun ħatar trasportatur ta’ l-ajru li l-kontroll regolatorju tiegħu
             huwa mħaddem u miżmum minn Stat Membru ieħor, id-drittijiet tal-Mongolja taħt
             id-dispożizzjonijiet ta’ protezzjoni tal-ftehim bejn l-Istat Membru li ħatar it-
             trasportatur ta’ l-ajru u l-Mongolja ser japplikaw b’mod ugwali fir-rigward ta’ l-
             adozzjoni, it-tħaddim jew iż-żamma ta’ l-istandards ta’ sikurezza mill-Istat Membru
             l-ieħor u fir-rigward ta’ l-awtorizzazzjoni għall-operazzjoni ta’ dak it-trasportatur ta’
             l-ajru.

MT                                                   11                                                     MT
 ---pagebreak---                                              ARTIKOLU 4

                                 Tassazzjoni tal-fjuwil ta’ l-avjazzjoni

     1.      Id-dispożizzjonijiet fil-paragrafu 2 ta' dan l-Artikolu għandhom jikkomplementaw id-
             dispożizzjonijiet korrispondenti fl-Artikoli elenkati fl-Anness 2 (d).

     2.      Minkejja kull dispożizzjoni oħra kontra dan, xejn f'kull wieħed mill-ftehimiet
             elenkati fl-Anness 2 (d) ma għandu jżomm Stat Membru milli jimponi, fuq bażi
             mhux diskriminatorja, taxxi, imposti, dazji, drittijiet jew ħlasijiet fuq fjuwil li jiġi
             fornut fit-territorju tiegħu għall-użu f'vettura ta' l-ajru ta' trasportatur ta' l-ajru
             deżinjat mill-Mongolja li jopera bejn punt fit-territorju ta' Stat Membru u punt ieħor
             fit-territorju ta' dak l-Istat Membru jew fit-territorju ta' Stat Membru ieħor.

                                             ARTIKOLU 5

                            It-tariffi għall-ġarr fi ħdan il-Komunità Ewropea

     1.      Id-dispożizzjonijiet fil-paragrafu 2 ta' dan l-Artikolu għandhom jikkomplementaw id-
             dispożizzjonijiet li jikkorrispondu fl-artikoli elenkati fl-Anness 2 (e).

     2.      It-tariffi li ser jiġu ddebitati mit-trasportatur(i) ta’ l-ajru ddeżinjati mill-Mongolja
             permezz ta’ ftehim imniżżel fl-Anness 1 li fih dispożizzjoni mniżżla fl-Anness 2(e)
             għal ġarr li jseħħ kollu kemm hu fi ħdan il-Komunità Ewropea, ser jiġu suġġetti għal-
             liġi Komunitarja Ewropea

                                             ARTIKOLU 6

                             Il-kompatibbiltà mar-regoli tal-kompetizzjoni

     1.      Minkejja kull dispożizzjoni għall-kuntrarju, xejn f’kull wieħed mill-ftehimiet
             elenkati fl-Anness I ma għandu (i) jiffavorixxi l-adozzjoni ta’ ftehimiet bejn impriżi,
             deċiżjonijiet minn assoċjazzjonijiet ta’ impriżi jew prattiki miftiehma li jipprevjenu
             jew jgħawġu l-kompetizzjoni; (ii) isaħħaħ l-effetti ta’ kwalunkwe ftehim, deċiżjoni
             jew prattika miftiehma bħal dawn; jew (iii) jiddelega lill-operaturi ekonomiċi privati
             r-responsabbiltà għat-teħid ta’ miżuri li jipprevjenu, jgħawġu jew jirrestrinġu l-
             kompetizzjoni.

     2.      Id-dispożizzjonijiet fil-ftehimiet elenkati fl-Anness I li mhumiex kompatibbli mal-
             paragrafu 1 ta' dan l-Artikolu ma għandhomx jiġu applikati.

                                             ARTIKOLU 7

                                       Annessi ta' dan il-Ftehim

     L-Annessi ta' dan il-Ftehim se jiffurmaw parti integrali minnu.

MT                                                 12                                                   MT
 ---pagebreak---                                               ARTIKOLU 8

                                        Reviżjonijiet jew emendi

     Il-Partijiet jistgħu, f'kull ħin, jirrevedu jew jemendaw dan il-Ftehim b'kunsens reċiproku.

                                              ARTIKOLU 9

                              Id-dħul fis-seħħ u l-applikazzjoni proviżorja

     1.       Dan il-Ftehim ser jidħol fis-seħħ meta l-Partijiet ikunu nnotifikaw lil xulxin bil-
              miktub li l-proċeduri interni rispettivi meħtieġa għad-dħul fis-seħħ tiegħu jkunu
              tlestew.

     2.       Minkejja l-paragrafu 1, il-Partijiet jaqblu li japplikaw dan il-Ftehim proviżorjament
              mill-ewwel jum ta' l-ewwel xahar wara d-data li fiha l-Partijiet ikunu nnotifikaw lil
              xulxin li l-proċeduri kollha meħtieġa għal dan il-għan ikunu ġew kompluti.

     3.       Ftehimiet u arranġamenti oħra bejn l-Istati Membri u l-Mongolja li, fid-data ta’ l-
              iffirmar ta' dan il-Ftehim, ma kinux daħlu fis-seħħ u li mhumiex qed jiġu applikati
              provviżorjament huma elenkati fl-Anness 1 (b). Il-Ftehim għandu japplika għall-
              Ftehimiet u l-arranġament kollha tali mad-dħul fis-seħħ jew ma' l-applikazzjoni
              proviżorja tagħhom.

                                             ARTIKOLU 10

                                              Terminazzjoni

     1.       Fil-każ li ftehim elenkat fl-Anness 1 jiġi tterminat, id-dispożizzjonijiet kollha ta' dan
              il-Ftehim li għandhom x'jaqsmu mal-ftehim elenkat fl-Anness 1 ikkonċernat
              għandhom jiġu tterminati fl-istess ħin.

     2.       Fil-każ li l-ftehimiet kollha elenkati fl-Anness 1 jiġu tterminati, dan il-Ftehim jiġi
              tterminat fl-istess ħin.

     B’XHIEDA TA’ DAN, il-firmatarji, awtorizzati kif jixraq, iffirmaw dan il-Ftehim.

     Magħmul fi [...] f'żewġ kopji, nhar il-[...] ta' [..., ...] bil-lingwa Ċeka, Bulgara, Daniża,
     Olandiża, Ingliża, Estonjana, Finlandiża, Franċiża, Ġermaniża, Griega, Ungeriża, Taljana,
     Latvjana, Litwanjana, Maltija, Pollakka, Portugiża, Rumena, Slovakka, Slovena, Spanjola,
     Żvediża u Mongoljana.

     GĦALL-KOMUNITÀ EWROPEA:                       GĦALL-GVERN TAL-MONGOLJA:

MT                                                  13                                                    MT
 ---pagebreak---      ANNESS 1

                   Lista ta' ftehimiet imsemmija fl-Artikolu 1 ta' dan il-Ftehim

     Ftehimiet ta’ servizzi ta' l-ajru bejn il-Mongolja u l-Istati Membri tal-Komunità
     Ewropea li, dakinhar ta' l-iffirmar ta' dan il-Ftehim, kienu ġew konklużi, iffirmati u/jew
     inizjalati

     –       Il-Ftehim tat-Trasport bl-Ajru bejn il-Gvern Federali ta' l-Awstrija u l-Gvern tal-
             Mongolja, inizjalat u mehmuż bħala l-Appendiċi 2 mal-Memorandum ta'
             Spjegazzjoni ffirmat fi Vjenna fit-28 ta' Ġunju 1999, minn hawn 'il quddiem "il-
             Ftehim Mongolja – Awstrija" fl-Anness 2;

     –       Ftehim dwar is-Servizzi bl-Ajru bejn il-Gvern tar-Renju tad-Danimarka u l-
             Gvern tal-Mongolja dwar is-Servizzi ta' l-Ajru ffirmat f’Beijing nhar is-19 ta’
             Ġunju 1997, minn hawn ’il quddiem "il-Ftehim Mongolja - Danimarka" fl-Anness 2;

     –       Ftehim tas-Servizzi ta’ l-Ajru bejn il-Gvern tar-Repubblika tal-Finlandja u l-
             Gvern tal-Mongolja iffirmat f'Helsinki fl-10 ta' Frar 2000, minn hawn ‘il quddiem
             “Ftehim Mongolja – Finlandja” f’Anness 2;

     –       Ftehim tas-Servizzi ta’ l-Ajru bejn il-Gvern Federali tal-Ġermanja u l-Gvern tal-
             Mongolja, iffirmat f'Bonn fid-29 ta' Mejju 1998, minn hawn ‘il quddiem “Ftehim
             Mongolja – Ġermanja” f’Anness 2;

     –       Ftehim tas-Servizzi ta’ l-Ajru bejn il-Gvern tar-Repubblika ta' l-Ungerija u l-
             Gvern tal-Mongolja iffirmat f'Ulaanbaatar fit-13 ta' Settembru 1994, minn hawn ‘il
             quddiem “Ftehim Mongolja – Ungerija” f’Anness 2;

     –       Ftehim għal Servizzi ta' l-Ajru bejn il-Gvern tal-Gran Dukat tal-Lussemburgu u l-
             Gvern tal-Mongolja ffirmat f’Lussemburgu fit-18 ta’ Marzu 1997, minn hawn ’il
             quddiem “il-Ftehim Mongolja - Lussemburgu” fl-Anness 2;

     –       Ftehim għal Servizzi ta' l-Ajru bejn il-Gvern tar-Renju ta' l-Olanda u l-Gvern tal-
             Mongolja ffirmat f’The Hague fid-9 ta’ Marzu 1995, minn hawn ’il quddiem “il-
             Ftehim Mongolja - Olanda” fl-Anness 2;

     –       Ftehim dwar is-Servizzi ta' l-Ajru bejn il-Gvern tar-Repubblika Popolari tal-
             Polonja u il-Gvern tar-Repubblika Popolari tal-Mongolja, iffirmat Ulan-Bator
             fis-26 ta’ Mejju 1989, minn hawn ’il quddiem imsejjaħ “il-Ftehim Mongolja –
             Polonja” fl-Anness 2;

     –       Ftehim dwar is-Servizzi ta' l-Ajru bejn il-Gvern tar-Rumanija u l-Gvern tal-Mongolja
             iffirmat Ulan-Bator fl-10 ta’ Lulju 1990, minn hawn ’il quddiem imsejjaħ "il-Ftehim
             Mongolja - Rumanija" fl-Anness 2;

     –       Ftehim dwar is-Servizzi ta' l-Ajru, bejn il-Gvern tar-Renju ta' l-Iżvezja u l-Gvern
             tal-Mongolja ffirmat f’Beijing fid-19 ta’ Ġunju 1997, minn hawn ’il quddiem “il-
             Ftehim Mongolja - Żvezja” fl-Anness 2;

MT                                               14                                                 MT
 ---pagebreak---      –   Ftehim dwar is-servizzi ta' l-ajru, bejn il-Gvern tar-Renju Unit tal-Gran Brittanja
         u l-Irlanda ta’ Fuq u l-Mongolja ffirmat f'Londra fl-1 ta’ Marzu 2000, minn hawn
         “il quddiem imsejjaħ "Il-Ftehim Mongolja- Renju Unit” fl-Anness 2;

MT                                          15                                                 MT
 ---pagebreak---      ANNESS 2

     Lista ta' Artikoli fil-ftehimiet elenkati fl-Anness 1 u msemmija fl-Artikoli 2 sa 5 ta' dan
                                                il-Ftehim

     (a) Deżinjazzjoni minn Stat Membru:

     –       L-Artikolu 3, paragrafu 5 tal-Ftehim Mongolja - Awstrija;

     –       L-Artikolu 3, paragrafu 4 tal-Ftehim Mongolja - Danimarka;

     –       L-Artikolu 3, paragrafu 4 tal-Ftehim Mongolja - Ġermanja;

     –       L-Artikolu 3, paragrafu 4 tal-Ftehim Mongolja - Ungerija;

     –       L-Artikolu 3, paragrafu 4 tal-Ftehim Mongolja - Lussemburgu;

     –       L-Artikolu 3, paragrafu 4 tal-Ftehim Mongolja – Olanda;

     –       L-Artikolu 3, paragrafu 4(a) tal-Ftehim Mongolja - Rumanija;

     –       L-Artikolu 3, paragrafu 4 tal-Ftehim Mongolja – Żvezja;

     –       L-Artikolu 4, paragrafu 4 tal-Ftehim Mongolja – Renju Unit;

     (b) Rifjut, revoka, sospensjoni jew limitazzjoni ta’ awtorizzazzjonijiet jew permessi:

     –       L-Artikolu 4 paragrafu 1(a) tal-Ftehim Mongolja - Awstrija;

     –       L-Artikolu 4 paragrafu 1(a) tal-Ftehim Mongolja - Danimarka;

     –       L-Artikolu 5 paragrafu 1 (a) tal-Ftehim Mongolja - Finlandja;

     –       L-Artikolu 4 tal-Ftehim Mongolja – Ġermanja;

     –       L-Artikolu 4 paragrafu 1(a) tal-Ftehim Mongolja - Ungerija;

     –       L-Artikolu 4 paragrafu 1(a) tal-Ftehim Mongolja - Lussemburgu;

     –       L-Artikolu 4 paragrafu 1(a) tal-Ftehim Mongolja - Żvezja;

     –       L-Artikolu 5, paragrafu 1(a) tal-Ftehim Mongolja – Renju Unit;

     (c) Sikurezza:

     –       L-Artikolu 6 tal-Ftehim Mongolja – Awstrija;

     –       L-Artikolu 13 tal-Ftehim Mongolja – Finlandja;

     –       L-Artikolu 12 tal-Ftehim Mongolja – Ġermanja;

     –       L-Artikolu 11 tal-Ftehim Mongolja – Ungerija;

MT                                               16                                                MT
 ---pagebreak---      –       L-Artikolu 7 tal-Ftehim Mongolja – Lussemburgu;

     –       L-Artikolu 8 tal-Ftehim Mongolja – Olanda;

     –       L-Artikolu 15 tal-Ftehim Mongolja – Polonja;

     –       L-Artikolu 7 tal-Ftehim Mongolja – Rumanija;

     (d) It-Tassazzjoni tal-fjuwil ta’ l-avjazzjoni:

     –       L-Artikolu 7 tal-Ftehim Mongolja – Awstrija;

     –       L-Artikolu 6 tal-Ftehim Mongolja – Danimarka;

     –       L-Artikolu 6 tal-Ftehim Mongolja – Finlandja;

     –       L-Artikolu 6 tal-Ftehim Mongolja – Ġermanja;

     –       L-Artikolu 9 tal-Ftehim Mongolja – Ungerija;

     –       L-Artikolu 10 tal-Ftehim Mongolja – Lussemburgu;

     –       L-Artikolu 11 tal-Ftehim Mongolja – Olanda;

     –       L-Artikolu 10 tal-Ftehim Mongolja – Polonja;

     –       L-Artikolu 9 tal-Ftehim Mongolja – Rumanija;

     –       L-Artikolu 6 tal-Ftehim Mongolja – Żvezja;

     –       L-Artikolu 8 tal-Ftehim Mongolja – Renju Unit;

     (e) Tariffi għat-trasport fi ħdan il-Komunità Ewropea:

     –       L-Artikolu 11 tal-Ftehim Mongolja – Awstrija;

     –       L-Artikolu 11 tal-Ftehim Mongolja – Danimarka;

     –       L-Artikolu 10 tal-Ftehim Mongolja – Finlandja;

     –       L-Artikolu 10 tal-Ftehim Mongolja – Ġermanja;

     –       L-Artikolu 8 tal-Ftehim Mongolja – Ungerija;

     –       L-Artikolu 9 tal-Ftehim Mongolja – Lussemburgu;

     –       L-Artikolu 10 tal-Ftehim Mongolja – Olanda;

     –       L-Artikolu 9 tal-Ftehim Mongolja – Polonja;

     –       L-Artikolu 11 tal-Ftehim Mongolja – Rumanija;

MT                                                 17           MT
 ---pagebreak---      –   L-Artikolu 11 tal-Ftehim Mongolja – Żvezja;

     –   L-Artikolu 7 tal-Ftehim Mongolja – Renju Unit;

MT                                          18            MT
 ---pagebreak---      ANNESS 3

                   Lista ta’ stati oħra msemmija fl-Artikolu 2 ta’ dan il-Ftehim

     (a) Ir-Repubblika ta l-Iżlanda (taħt il-Ftehim dwar iż-Żona Ekonomika Ewropea);

     (b) Il-Prinċipat ta’ Liechtenstein (taħt il-Ftehim dwar iż-Żona Ekonomika Ewropea);

     (ċ) Ir-Renju tan-Norveġja (taħt il-Ftehim dwar iż-Żona Ekonomika Ewropea);

     (d) Il-Konfederazzjoni Żvizzera (taħt il-Ftehim bejn il-Komunità Ewropea u l-
     Konfederazzjoni Żvizzera dwar it-Trasport bl-Ajru).

MT                                              19                                         MT


title: Proposta għal deċiżjoni tal-Kunsill dawr il-konklużjoni tal-Ftehim bejn il-Komunità Ewropea, fuq naħa, u l-Konfederazzjoni Żvizzera u l-Prinċipalità ta’ Liechtenstein, fuq in-naħa l-oħra, dwar il-modalitajiet tal-parteċipazzjoni ta’ dawk l-Istati fl-Aġenzija Ewropea għall-Ġestjoni tal-Kooperazzjoni Operazzjonali fil-Fruntieri Esterni tal-Isitati Membri tal-Unjoni Ewropea - Proposta għal deċiżjoni tal-Kunsill dwar l-iffirmar, f'isem il-komunità, tal-Arranġament bejn il-Komunità Ewropea, fuq naħa, u l-Konfederazzjoni Żvizzera u l-Prinċipalità ta’ Liechtenstein, fuq in-naħa l-oħra, dwar il-modalitajiet tal-parteċipazzjoni ta’ dawk l-Istati fl-Aġenzija Ewropea għall-Ġestjoni tal-Kooperazzjoni Operattiva fil-Fruntieri Esterni tal-Istati Membri tal-Unjoni Ewropea

text:
Avviż Legali Importanti

|

52009PC0255(01)

Proposta għal deċiżjoni tal-Kunsill dawr il-konklużjoni tal-Ftehim bejn il-Komunità Ewropea, fuq naħa, u l-Konfederazzjoni Żvizzera u l-Prinċipalità ta’ Liechtenstein, fuq in-naħa l-oħra, dwar il-modalitajiet tal-parteċipazzjoni ta’ dawk l-Istati fl-Aġenzija Ewropea għall-Ġestjoni tal-Kooperazzjoni Operazzjonali fil-Fruntieri Esterni tal-Isitati Membri tal-Unjoni Ewropea  /* KUMM/2009/0255 finali - CNS 2009/0073 */

	[pic] | KUMMISSJONI TAL-KOMUNITAJIET EWROPEJ |Brussel 4.6.2009KUMM(2009) 255 finali2009/0073 (CNS)Proposta għalDEĊIŻJONI TAL-KUNSILLdawr il-konklużjoni tal-Ftehim bejn il-Komunità Ewropea, fuq naħa, u l-Konfederazzjoni Żvizzera u l-Prinċipalità ta’ Liechtenstein, fuq in-naħa l-oħra, dwar il-modalitajiet tal-parteċipazzjoni ta’ dawk l-Istati fl-Aġenzija Ewropea għall-Ġestjoni tal-Kooperazzjoni Operazzjonali fil-Fruntieri Esterni tal-Isitati Membri tal-Unjoni EwropeaProposta għalDEĊIŻJONI TAL-KUNSILLdwar l-iffirmar, f'isem il-komunità, tal-Arranġament bejn il-Komunità Ewropea, fuq naħa, u l-Konfederazzjoni Żvizzera u l-Prinċipalità ta’ Liechtenstein, fuq in-naħa l-oħra, dwar il-modalitajiet tal-parteċipazzjoni ta’ dawk l-Istati fl-Aġenzija Ewropea għall-Ġestjoni tal-Kooperazzjoni Operattiva fil-Fruntieri Esterni tal-Istati Membri tal-Unjoni EwropeaMEMORANDUM TA' SPJEGAZZJONI1. L-ISFOND POLITIKU U LEGALISkont l-Artikolu 21 (3) tar-Regolament tal-Kunsill (KE) Nru 2007/2004 tas-26 ta' Ottubru 2004 li jistabbilixxi Aġenzija Ewropea għall-Ġestjoni tal-Kooperazjzoni Operattiva fil-Fruntieri Esterni tal-Istati Membri tal-Unjoni Ewropea[1], pajjiżi assoċjati mal-implimentazzjoni, l-applikazzjoni u l-iżvilupp tal-acquis ta’ Schengen għandhom jipparteċipaw fl-Aġenzija. Ir-regoli dettaljati tal-parteċipazzjoni tagħhom għandhom ikunu speċifikati f’arraġamenti ulterjuri li se jiġu konklużi bejn il-Komunità Ewropea u dawn il-pajjiżi.Fil-15 ta’ Frar 2007 il-Komunità Ewropea u r-Repubblika tal-Iżlanda u r-Renju tan-Norveġja ikkonkludew Ftehim dwar il-parteċipazzjoni ta’ dawk l-Istati fl-Aġenzija[2].Fis-26 ta’ Ottubru 2004, l-Unjoni Ewropea, il-Komunità Ewropea u l-Konfederazzjoni Żvizzera ffirmaw Ftehim dwar l-assoċjazzjoni tal-Konfederazzjoni Żvizzera mal-implimentazzjoni, l-applikazzjoni u l-iżvilupp tal-acquis ta’ Schengen (minn isssa ’l quddiem il-“ftehim ta’ Schengen”). Fl-1 ta’ Marzu 2008 il-Ftehim ta’ Schengen daħal fis-seħħ[3].Artikolu 16 tal-Ftehim ta’ Schengen jipprovdi għall-assoċjazzjoni ta’ Liechtenstein mal-acquis ta’ Schengen permezz ta’ Protokoll għall-Ftehim ta’ Schengen li jiddetermina d-drittijiet u l-obbligi ta’ kull wieħed mill-partijiet kontraenti. Il-Protokoll kien iffirmat fit-28 ta’ Frar 2008 u hu mistenni li jiġi konkluż fl-2009.Għall-effiċjenza u biex tiġi evitata l-ħtieġa li jsiru negozjati separati, Liechtenstein kien assoċjat man-negozjati dwar il-parteċipazzjoni tiegħu fl-Aġenzija qabel ma titlesta l-konklużjoni tal-Protokoll. L-Arranġament fuq il-modalitajiet tal-parteċipazzjoni fl-Aġenzija m’hux se japplikaw għal Liechtenstein qabel id-data li fiha l-Protokoll jidħol fis-seħħ.Wara li ngħatat l-awtorizzazzjoni lill-Kummissjoni fil-11 ta’ Marzu 2008, saru n-negozjati mal-Iżvizzera u Liechtenstein. In-negozjati kienu finalizzati fid-19 ta’ Jannar 2009 u kien inizjalat abbozz ta’ Arranġament.L-Istati Membri kienu infurmati u kkonsultati fil-Grupp ta' Ħidma dwar il-Fruntieri u l-Grupp ta’ Ħidma dwar l-Assoċjazzjoni Ewropea tal-Kummerċ Ħieles (EFTA) mal-Kunsill.Il-bażi legali tal-Arranġament hu l-Artikolu 62(2)(a) u l-Artikolu 66 flimkien mal-ewwel sentenza tal-ewwel subparagrafu tal-Artikolu 300(3) tat-Trattat tal-KE.Il-proposti mehmużin jikkostitwixxu l-istrumenti legali għall-iffirmar u l-konklużjoni tal-Arranġament. Il-Kunsill għandu jiddeċiedi b’maġġoranza kkwalifikata. Il-Parlament Ewropew għandu jkun ikkonsultat formalment dwar il-konklużjoni tal-Ftehim, skont l-Artikolu 300(3) tat-Trattat KE.2. RIŻULTAT TAN-NEGOZJATIIl-Kummissjoni tqis li l-għanijiet iffissati mill-Kunsill fid-direttivi tiegħu tan-negozjati ntlaħqu u li l-abbozz tal-arraġament dwar il-modalitajiet tal-parteċipazzjoni mill-Konfederazzjoni Żvizzera u l-Prinċipalità ta’ Liechtenstein fl-Aġenzija Ewropea għall-Ġestjoni tal-Kooperazzjoni Operattiva fil-Fruntieri Esterni tal-Istati Membri tal-Unjoni Ewropea huwa aċċettabbli għall-KomunitàIl-kontenut finali tal-abbozz tal-Arraġament jista’ jinġabar fil-qosor kif ġej:Skop u ambituDan l-Arranġament jistabbilixxi drittijiet u obbligi ċari u mhux ambigwi u li jorbtu legalment biex tiġi żgurata l-parteċipazzjoni effettiva tal-Iżvizzera u Liechtenstein fl-Aġenzija Ewropea għall-Ġestjoni tal-Kooperazzjoni Operattiva fil-Fruntieri Esterni tal-Istati Membri tal-Unjoni Ewropea.L-Arranġament jittratta l-kwistjonijiet li ġejjin: id-drittijiet limitati ta’ votazzjoni tar-rappreżentanti tal-Iżvizzera u Liechtenstein fuq il-Bord tal-Ġestjoni tal-Aġenzija, il-kontribut finanzjarju tal-Iżvizzera u Liechtenstein għall-baġit tal-Aġenzija, il-ħarsien u l-kunfidenzjalità tad-dejta, l-istatus legali tal-Aġenzija fl-Iżvizzera u Liechtenstein, ir-responsabbiltà tal-Aġenzija, l-għarfien tal-Iżvizzera u Liechtenstein tal-ġurisdizzjoni tal-Qorti tal-Ġustizzja tal-Komunitajiet Ewropej fuq l-Aġenzija, il-privileġġi u l-immunitajiet tal-Aġenzija u l-persunal tagħha u l-aċċess għaċ-ċittadini tal-Iżvizzera u Liechtenstein biex ikunu ngaġġati b’kuntratt mid-Direttur Eżekuttiv tal-Aġenzija.Is-sitwazzjonijiet speċifiċi tad-Danimarka, ir-Renju Unit u l-Irlanda huma riflessi fil-preambolu.DikjarazzjonijietŻewġ dikjarazzjonijiet konġunti huma mehmuża mal-Arranġament li jkopru:- id-drittijiet tal-vot, u- l-applikazzjoni tad-dispożizzjonijiet dwar ir-responsabbiltà ċivili fir-rigward tal-iskjerament tat-timijiet ta’ intervent rapidu fil-fruntiera.3. KONKLUŻJONIJIETFid-dawl tar-riżultati msemmija hawn fuq, il-Kummissjoni tipproponi li l-Kunsill:-  jiddeċiedi li l-Arranġament jiġi ffirmat f’isem il-Komunità u jawtorizza lill-President tal-Kunsill jaħtar lill-persuna/i bis-setgħa li tiffirma/jiffirmaw f’isem il-Komunità;-  japprova, wara konsultazzjoni mal-Parlament Ewropew, l-Arranġament mehmuż bejn il-Komunità Ewropea, fuq naħa, u l-Konfederazzjoni Żvizzera u l-Prinċipalità ta’ Liechtenstein, fuq in-naħa l-oħra, dwar il-modalitajiet tal-parteċipazzjoni ta’ dawk l-Istati fl-Aġenzija Ewropea għall-Ġestjoni tal-Kooperazzjoni Operazzjonali fil-Fruntieri Esterni tal-Istati Membri tal-Unjoni Ewropea.Proposta għalDEĊIŻJONI TAL-KUNSILLdwar l-iffirmar, f'isem il-komunità, tal-Arranġament bejn il-Komunità Ewropea, fuq naħa, u l-Konfederazzjoni Żvizzera u l-Prinċipalità ta’ Liechtenstein, fuq in-naħa l-oħra, dwar il-modalitajiet tal-parteċipazzjoni ta’ dawk l-Istati fl-Aġenzija Ewropea għall-Ġestjoni tal-Kooperazzjoni Operattiva fil-Fruntieri Esterni tal-Istati Membri tal-Unjoni EwropeaIL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikoli 62(2)(a) u l-Artikolu 66 flimkien mal-ewwel sentenza tal-ewwel sub-paragrafu tal-Artikolu 300(2) tiegħu,Wara li kkunsidra l-proposta tal-Kummissjoni,Billi:1.  Skont l-Artikolu 21 (3) tar-Regolament tal-Kunsill (KE) Nru 2007/2004 tas-26 ta' Ottubru 2004 li jistabbilixxi Aġenzija Ewropea għall-Ġestjoni tal-Kooperazjzoni Operattiva fil-Fruntieri Esterni tal-Istati Membri tal-Unjoni Ewropea[4], pajjiżi assoċjati mal-implimentazzjoni, l-applikazzjoni u l-iżvilupp tal-acquis ta’ Schengen għandhom jipparteċipaw fl-Aġenzija. Il-modalitajiet tal-parteċipazzjoni tagħhom għandhom ikunu speċifikati f’arraġamenti ulterjuri li se jiġi konklużi bejn il-Komunità u dawn il-pajjiżi.2.  Wara l-awtorizzazzjoni mogħtija mill-Kummissjoni fil-11 ta’ Marzu 2008, in-negozjati mal-Konfederazzjoni Żvizzera u l-Prinċipalità ta’ Liechtenstein għal Arranġament dwar il-modalitajiet tal-parteċipazzjoni ta' dawk l-Istati fl-Aġenzija Ewropea għall-Ġestjoni tal-Kooperazjzoni Operattiva fil-Fruntieri Esterni tal-Istati Membri tal-Unjoni Ewropea ġew konklużi.3.  Suġġett għall-konklużjoni possibbli tiegħu aktar tard, l-Arranġament inizjalat fid-19 ta’ Jannar 2009 għandu jiġi ffirmat u jiġu approvati d-Dikjarazzjonijiet Konġunti.4.  Skont Artikoli 1 u 2 tal-Protokoll dwar il-pożizzjoni tad-Danimarka annessa mat-Trattat tal-Unjoni Ewropea u t-Trattat li jistabbilixxi l-Komunità Ewropea, id-Danimarka mhix tieħu sehem fl-adozzjoni ta' din id-Deċiżjoni, u mhix marbuta biha jew suġġetta għall-applikazzjoni tagħha. Peress li din id-Deċiżjoni tibni fuq l-acquis ta' Schengen skont id-disposizzjonijiet tat-Titolu IV tat-Tielet Parti tat-Trattat li jistabbilixxi l-Komunitá Ewropea, id-Danimarka għandha, skont l-Artikolu 5 tal-Protokoll imsemmi, tiddeċiedi fi żmien sitt xhur wara li l-Kunsill ikun adotta din id-Deċiżjoni jekk hijiex sejra timplimentaha fil-liġi nazzjonali tagħha jew le.5.  Din id-Deċiżjoni tikkostitwixxi żvilupp tad-dispożizzjonijiet tal-acquis ta’ Schengen, li fih ir-Renju Unit m’hux qed jieħu sehem, skont id-Deċiżjoni tal-Kunsill 2000/365/KE tad-29 ta' Mejju 2000 dwar it-talba tar-Renju Unit tal-Gran Brittanja u tal-Irlanda ta' Fuq biex jieħdu sehem f'xi dispożizzjonijiet tal-acquis ta' Schengen[5]. Għalhekk ir-Renju Unit mhuwiex qed jieħu sehem fl-adozzjoni ta’ din id-Deċiżjoni u mhuwiex marbut biha jew soġġett għall-applikazzjoni tagħha.6.  Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li fihom l-Irlanda ma tieħux sehem skont id-Deċiżjoni tal-Kunsill 2002/192/KE tat-28 ta' Frar 2002 dwar it-talba tal-Irlanda biex tieħu sehem f'xi dispożizzjonijiet tal-acquis ta' Schengen[6]. L-Irlanda għaldaqstant mhix qed tieħu sehem fl-adozzjoni ta’ din id-Deċiżjoni u mhix marbuta biha jew suġġetta għall-applikazzjoni tagħha,IDDEĊIEDA KIF ĠEJ:Artikolu 1L-iffirmar tal-Arranġament bejn il-Komunità Ewropea, fuq naħa, u l-Konfederazzjoni Żvizzera u l-Prinċipalità ta’ Liechtenstein, fuq in-naħa l-oħra, dwar il-modalitajiet tal-parteċipazzjoni ta’ dawk l-Istati fl-Aġenzija Ewropea għall-Ġestjoni tal-Kooperazzjoni Operattiva fil-Fruntieri Esterni tal-Istati Membri tal-Unjoni Ewropea u d-Dikjarazzjonijiet Konġunti mehmuża huwa hawnhekk approvat f'isem il-Komunità, suġġett għall-konklużjoni tal-Arranġament.It-testi tal-Arranġament u tad-Dikjarazzjonijiet Konġunti relatati huma mehmuża ma’ din id-Deċiżjoni.Artikolu 2Il-President tal-Kunsill huwa hawnhekk awtorizzat li jinnomina persuna(i) bil-poter li tiffirma/jiffirmaw l-Arranġament, f’isem tal-Komunità, suġġett għall-konklużjoni tiegħu.Magħmul fi Brussell,[...]Għall-KunsillIl-President  2009/0073 (CNS)Proposta għalDEĊIŻJONI TAL-KUNSILLdwar il-konklużjoni, f’isem il-komunità, tal-Arranġament bejn il-Komunità Ewropea, fuq naħa, u l-Konfederazzjoni Żvizzera u l-Prinċipalità ta’ Liechtenstein, fuq in-naħa l-oħra, dwar il-modalitajiet tal-parteċipazzjoni ta’ dawk l-Istati fl-Aġenzija Ewropea għall-Ġestjoni tal-Kooperazzjoni Operattiva fil-Fruntieri Esterni tal-Istati Membri tal-Unjoni EwropeaIL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 62(2)(a) u l-Artikolu 66 flimkien mal-ewwel sentenza tal-ewwel subparagrafu tal-Artikolu 300(2) u l-ewwel subparagrafu tal-Artikolu 300(3) tiegħu,Wara li kkunsidra l-proposta tal-Kummissjoni,Wara li kkunsidra l-opinjoni tal-Parlament Ewropew[7]Billi:7.  L-Artikolu 21(3) tar-Regolament tal-Kunsill (KE) Nru 2007/2004 tas-26 ta' Ottubru 2004 li jistabbilixxi Aġenzija Ewropea għall-Ġestjoni tal-Kooperazjzoni Operattiva fil-Fruntieri Esterni tal-Istati Membri tal-Unjoni Ewropea[8], tipprovdi għall-pajjiżi assoċjati mal-implimentazzjoni, l-applikazzjoni u l-iżvilupp tal-acquis ta’ Schengen biex jipparteċipaw fl-Aġenzija. Il-modalitajiet tal-parteċipazzjoni tagħhom għandhom ikunu speċifikati f’arraġamenti ulterjuri li se jiġi konklużi bejn il-Komunità u dawn il-pajjiżi.8.  Wara l-awtorizzazzjoni mogħtija mill-Kummissjoni fil-11 ta’ Marzu 2008, in-negozjati mal-Konfederazzjoni Żvizzera u l-Prinċipalità ta’ Liechtenstein għal Arranġament dwar il-modalitajiet tal-parteċipazzjoni ta' dawk l-Istati fl-Aġenzija Ewropea għall-Ġestjoni tal-Kooperazjzoni Operattiva fil-Fruntieri Esterni tal-Istati Membri tal-Unjoni Ewropea ġew konklużi.9.  Skont Artikoli 1 u 2 tal-Protokoll dwar il-pożizzjoni tad-Danimarka annessa mat-Trattat tal-Unjoni Ewropea u t-Trattat li jistabbilixxi l-Komunità Ewropea, id-Danimarka mhix tieħu sehem fl-adozzjoni ta' din id-Deċiżjoni, u mhix marbuta biha jew suġġetta għall-applikazzjoni tagħha. Peress li din id-Deċiżjoni tibni fuq l-acquis ta' Schengen skont id-disposizzjonijiet tat-Titolu IV tat-Tielet Parti tat-Trattat li jistabbilixxi l-Komunitá Ewropea, id-Danimarka għandha, skont l-Artikolu 5 tal-Protokoll imsemmi, tiddeċiedi fi żmien sitt xhur wara li l-Kunsill ikun adotta din id-Deċiżjoni jekk hijiex sejra timplimentaha fil-liġi nazzjonali tagħha jew le.10.  Din id-Deċiżjoni tikkostitwixxi żvilupp tad-dispożizzjonijiet tal-acquis ta’ Schengen, li fih ir-Renju Unit m’hux qed jieħu sehem, skont id-Deċiżjoni tal-Kunsill 2000/365/KE tad-29 ta' Mejju 2000 dwar it-talba tar-Renju Unit tal-Gran Brittanja u tal-Irlanda ta' Fuq biex jieħdu sehem f'xi dispożizzjonijiet tal-acquis ta' Schengen[9]. Għalhekk ir-Renju Unit mhuwiex qed jieħu sehem fl-adozzjoni ta’ din id-Deċiżjoni u mhuwiex marbut biha jew soġġett għall-applikazzjoni tagħha.11.  Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li fihom l-Irlanda ma tieħux sehem skont id-Deċiżjoni tal-Kunsill 2002/192/KE tat-28 ta' Frar 2002 dwar it-talba tal-Irlanda biex tieħu sehem f'xi dispożizzjonijiet tal-acquis ta' Schengen[10]. L-Irlanda għaldaqstant mhix qed tieħu sehem fl-adozzjoni ta’ din id-Deċiżjoni u mhix marbuta biha jew suġġetta għall-applikazzjoni tagħha.12.  Dan l-Arranġament għandu jkun konkluż,IDDEĊIEDA KIF ĠEJ:Artikolu 1L-Arranġament bejn il-Komunità Ewropea, fuq naħa, u l-Konfederazzjoni Żvizzera u l-Prinċipalità ta’ Liechtenstein, fuq in-naħa l-oħra, dwar il-modalitajiet tal-parteċipazzjoni ta’ dawk l-Istati fl-Aġenzija Ewropea għall-Ġestjoni tal-Kooperazzjoni Operazzjonali fil-Fruntieri Esterni tal-Istati Membri tal-Unjoni Ewropea huwa hawnhekk approvat f’isem il-Komunità.It-test tal-Arranġament huwa mehmuż ma' din id-Deċiżjoni.Artikolu 2Il-President tal-Kunsill huwa hawnhekk awtorizzat sabiex jaħtar il-persuna bil-poter li tiddepożita f'isem il-Komunità Ewropea l-istrument ta' approvazzjoni li għalih hemm provdut fl-Artikolu 9(4) tal-Arranġament, sabiex jesprimi l-kunsens tal-Komunità għar-rabta tagħha.Magħmul fi Brussell,[...]Għall-KunsillIl-PresidentANNESSARRANĠAMENTbejn il-Komunità Ewropea, fuq naħa, u l-Konfederazzjoni Żvizzera u l-Prinċipalità ta’ Liechtenstein, fuq in-naħa l-oħra, dwar il-modalitajiet tal-parteċipazzjoni ta’ dawk l-Istati fl-Aġenzija Ewropea għall-Ġestjoni tal-Kooperazzjoni Operazzjonali fil-Fruntieri Esterni tal-Membri tal-Unjoni EwropeaIL-KOMUNITÀ EWROPEA,fuq naħa, uL-KONFEDERAZZJONI SVIZZERA, minn hawn il-quddiem "l-Iżvizzera",IL-PRINĊIPALITÀ TA’ LIECHTENSTEIN, minn hawn 'il quddiem “Liechtenstein”,fuq in-naħa l-oħra,WARA LI KKUNSIDRAT il-Ftehim iffirmat fis-26 ta’ Ottubru 2004, l-Unjoni Ewropea, il-Komunità Ewropea u l-Konfederazzjoni Żvizzera dwar l-assoċjazzjoni tal-Konfederazzjoni Żvizzera mal-implimentazzjoni, l-applikazzjoni u l-iżvilupp tal-acquis ta’ Schengen, minn isssa ’l quddiem il-“Ftehim”,WARA LI KKUNSIDRAT il-Protokoll iffirmat fit-28 ta’ Frar 2008 bejn l-Unjoni Ewropea, il-Komunità Ewropea, il-Konfederazzjoni Żvizzera u l-Prinċipalità tal-Liechtenstein dwar l-adeżjoni tal-Prinċipalità tal-Liechtenstein fil-Ftehim bejn l-Unjoni Ewropea, il-Komunità Ewropea u l-Konfederazzjoni Żvizzera dwar l-assoċjazzjoni tal-Konfederazzoni Żvizzera mal-implimentazzjoni, l-applikazzjoni u l-iżvilupp tal-acquis ta’ Schengen, minn hawn ‘il quddiem “il-Protokoll”,WARA LI KKUNSIDRAT id-Dikjarazzjoni Konġunta bejn l-Unjoni Ewropea, il-Komunità Ewropea, il-Konfederazzjoni Żvizzera u l-Prinċipalità ta’ Liechtenstein dwar l-Aġenzija Ewropea għall-Ġestjoni tal-Kooperazzjoni Operazzjonali fil-Fruntieri Esterni tal-Membri tal-Unjoni Ewropea mehmuża mal-Protokoll hawn fuq imsemmi,WARA LI KKUNSIDRAT l-Arranġament bejn il-Komunità Ewropea u r-Repubblika tal-Iżlanda u r-Renju tan-Norveġja dwar il-modalitajiet tal-parteċipazzjoni ta' dawk l-Istati fl-Aġenzija Ewropea għall-Ġestjoni tal-Ko-operazjzoni Operattiva fil-Fruntieri Esterni tal-Istati Membri tal-Unjoni Ewropea[11],BILLI:13.  Permezz tar-Regolament tal-Kunsill (KE) Nru 2007/2004[12], minn hawn ’il quddiem “ir-Regolament”, il-Kummissjoni Ewropea stabbiliet l-Aġenzija Ewropea għall-Ġestjoni tal-Ko-operazjzoni Operattiva fil-Fruntieri Esterni tal-Istati Membri tal-Unjoni Ewropea, minn hawn ’il quddiem “l-Aġenzija”.14.  Ir-Regolament jikkostitwixxi żvilupp tal-acquis ta’ Schengen skont it-tifsira tal-Ftehim u tal-Protokoll.15.  Ir-Regolament jikkonferma li pajjiżi assoċjati mal-implimentazzjoni, l-applikazzjoni u l-iżvilupp tal-acquis ta’ Schengen għandhom jipparteċipaw bis-sħiħ fl-attivitajiet tal-Aġenzija, anke jekk bi drittijiet tal-vot limitati.16.  Il-Prinċipalità ta’ Liechtenstein m’għanhiex fruntieri esterni li għallihom japplika l-Kodiċi tal-Fruntieri ta’ Schengen.17.  Il-Ftehm u l-Protokoll ma jindirizzawx il-modalitajiet tal-assoċjazzjoni tal-Iżvizzera u l-Liechtenstein mal-attivitajiet tal-korpi l-ġodda mwaqqfin mill-Unjoni Ewropea fil-qafas ta’ aktar żvilupp tal-acquis ta’ Schengen u ċerti aspetti ta' dik l-assoċjazzjoni mal-Aġenzija għandhom ikunu sodisfatti f’arranġament addizzjonali bejn il-Partijiet tal-Ftehim u tal-Protokoll.FTIEHMU KIF ĠEJ:Artikolu 1Il-Bord tat-Tmexxija1. L-Iżvizzera u l-Liechtenstein għandhom ikunu rappreżentati fil-Bord tat-Tmexxija tal-Aġenzija, kif stabbilit fl-Artikolu 21 (3) tar-Regolament.2. L-Iżvizzera għandu jkollha drittijiet tal-vot:18.  fir-rigward ta’ Deċiżjonijiet dwar attivitajiet speċifiċi li se jitwettqu fil-fruntieri esterni tagħha. Proposti għal deċiżjonijiet bħal dawn għandhom jeżiġu vot favur l-adozzjoni tagħhom mir-rappreżentant tagħhom fil-Bord tat-Tmexxija;19.  fir-rigward ta’ deċiżjonijiet dwar attivitajiet speċifiċi skont l-Artikolu 3 (operazzjonijiet konġunti u proġetti pilota fuq il-fruntieri esterni), l-Artikolu 7 (ġestjoni ta’ apparat tekniku), l-Artikolu 8 (appoġġ lil Stati Membri f’ċirkostanzi li jeħtieġu assistenza teknika u operattiva akbar fuq il-fruntieri esterni) u l-Artikolu 9 (1), l-ewwel sentenza (operazzjonijiet konġunti ta’ ritorn) li jridu jitwettqu b’riżorsi umani u/jew tagħmir impoġġi għad-disponibbiltà mill-Iżvizzera;20.  fir-rigward ta’ deċiżjonijiet dwar l-analiżi tar-riskju (l-iżvilupp tal-anailiżi tar-riskju integrata komuni, analiżi tar-riskju ġenerali u speċifika), li taffettwa direttament lill-Iżvizzera skont l-Artikolu 4;21.  fir-rigward ta’ deċiżjonijiet dwar attivitajiet ta’ taħriġ skont l-Artikolu 5, bl-eċċezzjoni tat-twaqqif ta’ bażi ta’ kurrikulu ċentrali komuni.3. Il-Liechtenstein għandu jkollu drittijiet tal-vot:22.  fir-rigward ta’ deċiżjonijiet dwar attivitajiet speċifiċi skont l-Artikolu 3 (operazzjonijiet konġunti u proġetti pilota fuq il-fruntieri esterni), l-Artikolu 7 (ġestjoni ta’ apparat tekniku), l-Artikolu 8 (appoġġ lil Stati Membri f’ċirkostanzi li jeħtieġu assistenza teknika u operattiva akbar fuq il-fruntieri esterni) u l-Artikolu 9 (1), l-ewwel sentenza (operazzjonijiet konġunti ta’ ritorn) li jridu jitwettqu b’riżorsi umani u/jew tagħmir impoġġi għad-disponibbiltà mil-Liechtenstein;23.  fir-rigward ta’ deċiżjonijiet dwar l-analiżi tar-riskju (l-iżvilupp tal-anailiżi tar-riskju integrata komuni, analiżi tar-riskju ġenerali u speċifika), li taffettwa direttament lil-Liechtenstein skont l-Artikolu 4;24.  fir-rigward ta’ deċiżjonijiet dwar attivitajiet ta’ taħriġ skont l-Artikolu 5, bl-eċċezzjoni tat-twaqqif ta’ bażi ta’ kurrikulu ċentrali komuni.Artikolu 2Kontribuzzjoni finanzjarjaL-Iżvizzera għandha tikkontribwixxi għall-baġit tal-Aġenzija skont il-persentaġġ stabbilit fl-Artikolu 11 (3) tal-Ftehim.Il-Liechtenstein għandu jikkontribwixxi għall-baġit tal-Aġenzija skont l-Artikolu 3 tal-Protokoll li jirreferi għall-metodu ta’ kontribuzzjoni stabbilit fl-Artikolu 11 (3) tal-Ftehim.Artikolu 3Protezzjoni u kunfidenzjalità tad-dejta1. Id-Direttiva 95/46/KE tal-Parlament Ewropew u tal-Kunsill tal-24 ta' Ottubru 1995 dwar il-protezzjoni tal-individwi fir-rigward tal-ipproċessar tad-dejta personali u dwar il-moviment liberu ta' tali dejta[13] għandha tapplika meta d-dejta personali tgħaddi mill-Aġenzija lill-awtoritajiet tal-Iżvizzera u l-Liechtenstein.2. Ir-Regolament (KE) Nru 45/2001 tal-Parlament Ewropew u tal-Kunsill tat-18 ta' Diċembru 2000 dwar il-protezzjoni ta' individwi fir-rigward tal-ipproċessar ta' dejta personali mill-istituzzjonijiet u korpi Komunitarji u dwar il-moviment ħieles ta' din id-data[14] għandu japplika meta d-dejta personali tgħaddi mill-awtoritajiet tal-Iżvizzera u l-Liechtenstein għall-Aġenzija.3. L-Iżvizzera u l-Liechtenstein għandhom jirrispettaw ir-regoli dwar il-kunfidenzjalità tad-dokumenti miżmumin mill-Aġenzija, kif stabbiliti fir-Regoli ta’ Proċedura tal-Bord tat-Tmexxija.Artikolu 4Status legaliL-Aġenzija għandu jkollha personalità legali skont il-liġi tal-Iżvizzera u l-Liechtenstein u għandha tgawdi fl-Iżvizzera u l-Liechtenstein il-kapaċità legali l-aktar estensiva mogħtija lil persuni legali skont il-liġi tal-Iżvizzera u l-Liechtenstein. Tista', b'mod partikolari, takkwista jew tiddisponi minn proprjetà mobbli u immobbli u tista' tkun parti fi proċedimenti legali.Artikolu 5ResponsabbiltàIr-responsabbiltà tal-Aġenzija għandha tkun regolata kif provdut fl-Artikolu 19 (1), (3) u (5) tar-Regolament.Artikolu 6Il-Qorti tal-Ġustizzja1. L-Iżvizzera u l-Liechtenstein għandhom jirrikonoxxu l-ġurisdizzjoni tal-Qorti tal-Ġustizzja tal-Komunitajiet Ewropej fuq l-Aġenzija, kif provdut fl-Artikolu 19 (2) u (4) tar-Regolament.2. Tilwimiet rigward ir-responsabbiltà ċivili għanhom ikunu riżolti skont l-Artikolu 10b(4) tar-Regolament kif emendat bir-Regolament (KE) Nru 863/2007 tal-Parlament Ewropew u tal-Kunsill tal-11 ta’ Lulju 2007 li jistabbilixxi mekkaniżmu għall-ħolqien ta’ Timijiet ta’ Intervent Rapidu fil-Fruntieri u li jemenda r-Regolament tal-Kunsill (KE) Nru 2007/2004 fir-rigward ta’ dak il-mekkaniżmu u li jirregola l-kompiti u l-poteri ta’ uffiċjali mistiedna[15].Artikolu 7Privileġġi u Immunitajiet1. L-Iżvizzera u l-Liechtenstein għandhom japplikaw lill-Aġenzija u lill-istaff tagħha l-Protokoll tal-Privileġġi u l-Immunitajiet tal-Komunitajiet Ewropej li huma mniżżla fl-Anness ta’ dan l-Arranġament.2. L-Anness ta’ dan l-arranġament, inkluż fir-rigward tal-Iżvizzera l-Appendiċi dwar il-proċedura għall-applikazzjoni tal-Protokoll dwar il-Privileġġi u l-Immunitajiet, għanu jifforma parti integrali minn dan l-Arranġament.Artikolu 8Il-persunal1. L-Iżvizzera u l-Liechtenstein għandhom japplikaw ir-regoli li għandhom x’jaqsmu mal-kwistjonijiet tal-persunal tal-Aġenzija skont il-Protokoll dwar il-Privileġġi u l-Immunitajiet tal-Komunitajiet Ewropej.2. B'deroga mill-Artikolu 12(2)(a) tal-Kundizzjonijiet tal-Impjiegi tal-impjegati l-oħra tal-Komunitajiet Ewropej, cittadini tal-Iżvizzera u l-Liechtenstein li jgawdu d-drittijiet kollha tagħhom ta' ċittadini jistgħu jkunu impjegati b'kuntratt mid-Direttur Eżekuttiv tal-Aġenzija.3. Ċittadini tal-Iżvizzera u l-Liechtenstein ma jistgħux, madankollu, jinħatru fil-postijiet ta’ Direttur Eżekuttiv jew Deputat Direttur Eżekuttiv tal-Aġenzija.4. Ċittadini tal-Iżvizzera u l-Liechtenstein ma jistgħux jkunu eletti bħala Presidenti jew Deputati Presidenti tal-Bord tat-Tmexxija.Artikolu 9Dħul fis-seħħ1. Is-Segretarju Ġenerali tal-Kunsill tal-Unjoni Ewropea għandu jkollu l-irwol tad-depożitarju ta' dan l-Arranġament.2. Il-Komunità Ewropea, l-Iżvizzera u l-Liechtenstein għandhom japprovaw dan l-Arranġament skont il-proċeduri tagħhom stess.3. Id-dħul fis-seħħ ta’ dan l-Arranġament jeħtieġ l-approvazzjoni tal-Komunità Ewropea u ta' mill-anqas Parti oħra f’dan l-Arranġament.4. Dan l-Arranġament għandu jidħol fis-seħħ b’relazzjoni ma' kwalunkwe Parti f'dan l-Arranġament fl-ewwel jum tal-ewwel xahar wara d-depożitu tal-istrument ta' approvazzjoni tiegħu mad-depożitarju.5. Fir-rigward tal-Liechtenstein, dan l-Arranġament għandu japplika sa mid-data li l-Protokoll daħal fis-seħħ.Artikolu 10Il-validità u t-terminazzjoni1. Dan l-Arranġament għandu jkun għal perjodu mhux limitat.2. Dan l-Arranġament għandu jieqaf milli jkun fis-seħħ 6 xhur wara li l-Ftehim ikun iddenunzjat mill-Iżvizzera jew b’deċiżjoni tal-Kunsill tal-Unjoni Ewropea jew itterminat b’mod ieħor skont il-proċeduri deskritti fl-Artikoli 7(4), 10 jew 17 tal-Ftehim.3. Dan l-Arranġament għandu jieqaf milli jkun fis-seħħ sitt xhur wara li l-Protokoll ikun iddenunzjat mil-Liechtenstein jew b’deċiżjoni tal-Kunsill tal-Unjoni Ewropea jew itterminat b’mod ieħor skont il-proċeduri deskritti fl-Artikoli 3, 5(4), 11(1) jew 11(3) tal-Protokoll.Dan l-Arranġament, kif ukoll id-Dikjarrazzjonijiet mehmuża miegħu, għandhom jiġu mfassla f’test oriġinali uniku bil-lingwa Bulgara, Ċeka, Daniża, Estona, Finlandiża, Franċiża, Ġermaniża, Griega, Ingliża, Latvjana, Litwana, Maltija, Olandiża, Pollakka, Portugiża, Rumena, Slovakka, Slovena, Spanjola, Taljana, Ungeriża u Żvediża, u kull wieħed minn dawn it-testi jkun ugwalment awtentiku.Magħmul fi Brussell, […]Għall-Komunità EwropeaGħall-Konfederazzjoni SvizzeraGħall-Prinċipalità tal-LiechtensteinANNESS(L-Artikolu 7)Protokoll dwar il-Privileġġi u l-Immunitajiet tal-Komunitajiet EwropejIL-PARTIJIET KONTRAENTI GĦOLJA,FILWAQT LI KKUNSIDRAW illi, skont l-Artikolu 28 tat-Trattat li jistabilixxi Kunsill Wieħed u Kummissjoni Waħda tal-Komunitajiet Ewropej, dawn il-Komunitajiet u l-Bank Ewropew tal-Investiment għandhom igawdu fit-territorji tal-Istati Membri dawk il-privileġġi u l-immunitajiet li huma meħtieġa għat-twettiq tal-attivitajiet tagħhom,FTEHMU fuq id-disposizzjonijiet li ġejjin, li għandhom jiġu annessi ma' dan it-Trattat:KAPITOLU IPROPRJETÀ, FONDI, ASSI U ĦIDMIET TAL-KOMUNITAJIET EWROPEJArtikolu 1Il-postijiet u l-bini tal-Komunitajiet għandhom ikunu invjolabbli. Ikunu eżenti minn tfittxija, rekwiżizzjoni, konfiska jew esproprjazzjoni. Il-proprjetà u l-assi tal-Komunitajiet ma għandhomx ikunu suġġetti għal ebda miżura amministrattiva jew legali li tirrestrinġihom mingħajr l-awtorizzazzjoni tal-Qorti tal-Ġustizzja.Artikolu 2L-arkivji tal-Komunitajiet għandhom ikunu invjolabbli.Artikolu 3Il-Komunitajiet, l-assi, id-dħul finanzjarju u proprjetà oħra tagħhom għandhom ikunu eżenti minn kull taxxa diretta. Il-Gvernijiet tal-Istati Membri għandhom, kull meta possibbli, jieħdu l-miżuri xierqa biex jirrinunzjaw għal jew iħallsu lura l-ammont ta’ taxxi indiretti jew taxxi fuq il-bejgħ inklużi fil-prezz ta’ proprjetà mobbli jew immobbli, meta l-Komunitajiet jagħmlu, għall-użu uffiċjali tagħhom, xirjiet sostanzjali li l-prezz tagħhom ikun jinkludi taxxi ta’ din ix-xorta. Dawn id-dispożizzjonijiet ma għandhomx japplikaw, madankollu, b’mod illi jkollhom l-effett li jfixklu l-kompetizzjoni fi ħdan il-Komunitajiet.L-ebda eżenzjoni ma għandha tingħata għar-rigward ta’ taxxi u ammonti dovuti li jkunu biss ħlasijiet għal servizzi ta’ utilità pubblika.Artikolu 4Il-Komunitajiet għandhom ikunu eżenti mid-dazji kollha tad-dwana, projbizzjonijiet u restrizzjonijiet fuq l-importazzjonijiet u l-esportazzjonijiet ta’ oġġetti intiżi għall-użu uffiċjali tagħhom: ħadd ma għandu jiddisponi minn oġġetti hekk importati, sew bi ħlas kif ukoll bla ħlas, fit-territorju tal-pajjiż li fih ikunu ġew importati, ħlief taħt kondizzjonijiet approvati mill-Gvern ta’ dak il-pajjiż.Il-Komunitajiet għandhom ikunu wkoll eżenti minn kull dazju tad-dwana u minn kull projbizzjoni u restrizzjoni fuq importazzjonijiet u esportazzjonijiet għar-rigward tal-pubblikazzjonijiet tagħhom.Artikolu 5Il-Komunità Ewropea tal-Faħam u l-Azzar jista' jkollha valuta ta' kull xorta u tħaddem kontijiet f'kull valuta.KAPITOLU IIKOMUNIKAZZJONIJIET U LAISSEZ-PASSERArtikolu 6Għall-komunikazzjonijiet uffiċjali u t-trażmissjoni tad-dokumenti kollha tagħhom, l-istituzzjonijiet tal-Komunitajiet igawdu fit-territorju ta’ kull Stat Membru it-trattament mogħti minn dak l-Istat lil missjonijiet diplomatiċi.Korrispondenza uffiċjali u komunikazzjonijiet uffiċjali oħra tal-istituzzjonijiet tal-Komunitajiet ma jkunux suġġetti għal ċensura.Artikolu 71. Laissez-passer fil-forma li għandha tkun preskritta mill-Kunsill, li għandhom ikunu rikonoxxuti bħala dokumenti validi tal-ivvjaġġar mill-awtoritajiet tal-Istati Membri, jistgħu jkunu maħruġa lill-membri u l-impjegati tal-istituzzjonijiet tal-Komunitajiet mill-Presidenti ta’ dawn l-istituzzjonijiet. Dawn il- laissez-passer jinħarġu lill-uffiċjali u lill-impjegati l-oħra skont il-kundizzjonijiet stabbiliti mir-Regolamenti tal-Persunal tal-uffiċjali u l-Kondizzjonijiet ta’ Impjieg ta’ uffiċjali oħra tal-Komunitajiet Ewropej. Il-Kummissjoni tista' tikkonkludi ftehim sabiex dawn il- laissez-passer ikunu rikonoxxuti bħala dokumenti tal-ivvjaġġar validi ġewwa t-territorju ta' pajjiżi terzi.2. Id-dispożizzjonijiet tal-Artikolu 6 tal-Protokoll dwar il-Privileġġi u l-Immunitajiet tal-Komunità Ewropea tal-Faħam u Azzar, madankollu, għandhom jibqgħu applikabbli għall-membri u għall-impjegati tal-istituzzjonijiet li fid-data tad-dħul fis-seħħ ta' dan it-Trattat ikollhom fil-pussess tagħhom laissez-passer li hemm provdut dwaru f'dak l-Artikolu, sakemm jiġu applikati d-dispożizzjonijiet tal-paragrafu 1 ta' dan l-Artikolu.KAPITOLU IIIIL-MEMBRI TAL-PARLAMENT EWROPEWArtikolu 8M’għandha tiġi imposta ebda restrizzjoni amministrattiva jew ta’ xort’oħra fuq il-moviment liberu ta’ Membri tal-Parlament Ewropew li jkunu qed jivvjaġġaw lejn jew mill-post fejn jiltaqa’ l-Parlament Ewropew.Il-Membri tal-Parlament Ewropew għandhom, fir-rigward ta' dwana u kontroll fuq il-kambju, jingħataw:(a) mill-Gvern tagħhom stess, l-istess faċilitajiet bħal dawk mogħtija lil uffiċjali għolja li jkunu qed jivvjaġġaw barra l-pajjiż fuq missjonijiet uffiċjali temporanji;(b) mill-gvern ta' Stati Membri oħra, l-istess faċilitajiet li jingħataw lil rappreżentanti ta' gvernijiet barranin waqt missjonijiet uffiċjali temporanji.Artikolu 9Membri tal-Parlament Ewropew m'għandhom ikunu suġġetti għal ebda forma ta' investigazzjoni, detenzjoni jew proċeduri legali, fir-rigward ta' opinjonijiet espressi jew voti mogħtija minnhom fil-qadi ta' dmirijiethom.Artikolu 10Waqt is-sessjonijiet tal-Parlament Ewropew, il-membri tiegħu, għandhom igawdu:(a) fit-territorju tal-Istat tagħhom stess, l-immunitajiet mogħtija lil membri tal-parlament tagħhom;(b) fit-territorju ta' kull Stat Membru ieħor, l-immunità minn kull tip ta' detenzjoni u minn proċeduri legali.L-immunità bl-istess mod tkun tgħodd għall-Membri waqt li jkunu qed jivvjaġġaw lejn u mill-post fejn jiltaqa' l-Parlament Ewropew.L-immunità ma tistax tintalab meta membru jinqabad fil-fatt ta' reat u ma tipprekludix lill-Parlament Ewropew milli jeżerċita d-dritt tiegħu li jirrinunzja għall-immunità ta' xi wieħed mill-membri tiegħu.KAPITOLU IVRAPPREŻENTANTI TAL-ISTATI MEMBRI LI JIPPARTEĊIPAW FIX-XOGĦOL TAL-ISTITUZZJONIJIET TAL-KOMUNITAJIET EWROPEJArtikolu 11Rappreżentanti ta’ Stati Membri li jkunu qed jieħdu sehem fil-ħidma tal-istituzzjonijiet tal-Komunitajiet, il-konsulenti u l-esperti tekniċi tagħhom għandhom, fil-qadi tad-doveri tagħhom u waqt li jkunu qed jivvjaġġaw lejn u mill-post tal-laqgħa jgawdu mill-privileġġi, l-immunitajiet u l-faċilitajiet tas-soltu.Dan l-Artikolu japplika wkoll għal membri ta' korpi ta' konsulenza tal-Komunitajiet.KAPITOLU VUFFIĊJALI U IMPJEGATI OĦRA TAL-KOMUNITAJIET EWROPEJArtikolu 12Fit-terrritorju ta' kull Stat Membru u tkun xi tkun iċ-ċittadinanza tagħhom, uffiċjali u impjegati oħra tal-Komunitajiet:(a) bla ħsara għad-dispożizzjonijiet tat-Trattati li għandhom x'jaqsmu, min-naħa l-waħda, mar-regoli dwar ir-responsabbiltà ta' uffiċjali u impjegati oħra lejn il-Komunitajiet u, min-naħa l-oħra, mal-ġurisdizzjoni tal-Qorti fi kwistjonijiet bejn il-Komunitajiet u l-uffiċjali u impjegati oħra tagħhom, ikollhom immunità minn proċedimenti legali fir-rigward ta' atti magħmulin minnhom fil-kapaċità uffiċjali tagħhom, inklużi kliem li jkunu qalu jew kitbu. Huma għandhom ikomplu jgawdu din l-immunità wara li jkunu waqfu jokkupaw dik il-kariga;(b) flimkien mal-konjuġi tagħhom u membri dipendenti tal-familji tagħhom, ma jkunux suġġetti għal restrizzjonijiet tal-immigrazzjoni jew għal formalitajiet fir-reġistrazzjoni ta’ stranġieri;(c) fir-rigward ta' regolamenti dwar il-valuta jew il-kambju, jingħataw l-istess faċilitajiet bħal ma s-soltu jingħataw lil uffiċjali ta' organizzazzjonijiet internazzjonali;(d) igawdu d-dritt li jimportaw mingħajr ebda dazju l-għamara u l-oġġetti personali tagħhom meta jibdew il-kariga tagħhom għall-ewwel darba f'dak il-pajjiż u d-dritt li jerġgħu jesportaw l-għamara u l-oġġetti personali tagħhom mingħajr ebda dazju, meta jtemmu d-doveri tagħhom f'dak il-pajjiż, bla ħsara, f'kull każ, għall-kondizzjonijiet meqjusin meħtieġa mill-Gvern tal-pajjiż, fejn dan id-dritt jiġi eżerċitat;(e) ikollhom id-dritt li jimportaw mingħajr ebda dazju karrozza għall-użu personali tagħhom, akkwistata jew fil-pajjiż fejn l-aħħar kellhom ir-residenza tagħhom jew fil-pajjiż li tiegħu huma jkollhom ċittadinanza skont il-pattijiet viġenti fis-suq lokali ta' dak il-pajjiż, u li jerġgħu jesportawha mingħajr ebda dazju, bla ħsara f'kull każ għall-kondizzjonijiet meqjusin meħtieġa mill-Gvern ta' dak il-pajjiż.Artikolu 13Uffiċjali u impjegati oħra tal-Komunitajiet ikunu suġġetti għal taxxa għall-benefiċċju tal-Komunitajiet fuq salarji, pagi u emolumenti mħallsa lilhom mill-Komunitajiet, skont il-kondizzjonijiet u l-proċedura stipulata mill-Kunsill, li jaġixxi fuq proposta mill-Kummissjoni.Ikunu eżenti minn taxxi nazzjonali fuq salarji, pagi u emolumenti mħallsa mill-Komunitajiet.Artikolu 14Fl-applikazzjoni tat-taxxa fuq id-dħul, it-taxxa fuq il-ġid u t-taxxa tas-suċċessjoni u fl-applikazzjoni ta' konvenzjonijiet dwar il-ħelsien mit-taxxa doppja magħmulin bejn Stati Membri tal-Komunitajiet, uffiċjali u impjegati oħra tal-Komunitajiet li, unikament minħabba fil-qadi tad-doveri tagħhom fis-servizz tal-Komunitajiet, jistabbilixxu r-residenza tagħhom fit-territorju ta' Stat Membru li ma jkunx il-pajjiż ta' domiċilju tagħhom għal skopijiet ta' taxxa, meta jidħlu fis-servizz tal-Komunitajiet, jiġu kunsidrati, sew fil-pajjiż tar-residenza attwali tagħhom sew fil-pajjiż tad-domiċilju għal skopijiet ta' taxxa, bħala li jkunu żammew id-domiċilju tagħhom f'dan l-aħħar pajjiż basta li dan ikun membru tal-Komunitajiet. Dawn id-dispożizzjonijiet jgħoddu wkoll għall-konjuġi, safejn il-konjuġi ma jkollux jew ma jkollhiex separatament xi okkupazzjoni bi qligħ, u għal ulied dipendenti fuq u taħt ir-responsabbiltà tal-persuni msemmija f’dan l-Artikolu.Il-proprjetà mobbli, li tappartjeni lil persuni msemmija fil-paragrafu preċedenti u li tkun tinsab fit-territorju tal-pajjiż fejn dawn ikunu qegħdin joqogħdu, tkun eżenti minn kull taxxa tas-suċċessjoni f'dak il-pajjiż; dik il-proprjetà għandha, għall-kalkolu ta’ dik it-taxxa, titqies bħala waħda li tinsab fil-pajjiż ta’ domiċilju għal skopijiet ta’ taxxa, bla ħsara għad-drittijiet ta’ pajjiżi terzi u għall-applikazzjoni possibbli ta’ provvedimenti ta’ konvenzjonijiet internazzjonali fuq it-tassazzjoni doppja.Kull domiċilju miksub unikament minħabba l-qadi ta’ dmirijiet fis-servizz ta’ organizzazzjonijiet internazzjonali oħra m’għandux jitqies fl-applikazzjoni tad-dispożizzjonijiet ta’ dan l-Artikolu.Artikolu 15Il-Kunsill għandu filwaqt li jaġixxi b'mod unanimu fuq proposta tal-Kummissjoni jistipula l-iskema ta' benefiċċji tas-sigurtà soċjali għall-uffiċjali u għall-impjegati l-oħra tal-Komunitajiet.Artikolu 16Il-Kunsill għandu, filwaqt li jaġixxi fuq proposta mill-Kummissjoni u wara li jikkonsulta lill-istituzzjonijiet l-oħra involuti jistabbilixxi l-kategoriji ta’ uffiċjali u impjegati oħra tal-Komunitajiet li għalihom id-dispożizzjonijiet tal-Artikolu 12, it-tieni paragrafu tal-Artikolu 13, u l-Artikolu 14 għandhom japplikaw, kollha kemm huma jew f’parti minnhom.L-ismijiet, il-gradi u l-indirizzi ta’ uffiċjali u impjegati oħra mdaħħla f’dawk il-kategoriji għandhom jiġu komunikati perjodikament lill-gvernijiet tal-Istati Membri.KAPITOLU VIPRIVILEĠĠI U IMMUNITAJIET TAL-MISSJONIJIET TA’ PAJJIŻI TERZI AKKREDITATI LILL-KOMUNITAJIET EWROPEJArtikolu 17L-Istat Membru li fit-territorju tiegħu il-Komunitajiet ikollhom is-sede tagħhom għandu jagħti l-immunitajiet u l-privileġġi diplomatiċi konswetudinarji lil missjonijiet ta' pajjiżi terzi akkreditati lill-Komunitajiet.KAPITOLU VIIDISPOŻIZZJONIJIET ĠENERALIArtikolu 18Privileġġi, immunitajiet u faċilitajiet jingħataw lill-uffiċjali u l-impjegati oħra tal-Komunitajiet unikament fl-interessi tal-Komunitajiet.Kull istituzzjoni tal-Komunitajiet tkun meħtieġa li tirrinunzja għall-immunità mogħtija lil xi uffiċjal jew impjegat ieħor kull fejn dik l-istituzzjoni jidhrilha li r-rinunzja għal dik l-immunità ma tkunx kontra l-interessi tal-Komunitajiet.Artikolu 19L-istituzzjonijiet tal-Komunitajiet għandhom, bl-iskop li jiġi applikat dan il-Protokoll, jikkooperaw mal-awtoritajiet responsabbli tal-Istati Membri involuti.Artikolu 20L-Artikoli 12 sa 15 u l-Artikolu 18 japplikaw għall-membri tal-Kummissjoni.Artikolu 21L-Artikoli 12 sa 15 u l-Artikolu 18 għandhom japplikaw għall-Imħallfin, l-Avukati Ġenerali, r-Reġistraturi u l-Assistenti Relaturi tal-Qorti tal-Ġustizzja u l-Membri u Reħistraturu tal-Qorti tal-Prim’Istanza, mingħajr ħsara għad-disposizzjonijiet tal-Artikolu 3 tal-Protokoll dwar l-Istatut tal-Qorti tal-Ġustizzja fir-rigward ta' immunità minn proċedimenti legali tal-Imħallfin u l-Avukati Ġenerali.Artikolu 22Dan il-Protokoll japplika wkoll għall-Bank Ewropew tal-Investiment, għall-membri tal-organi tiegħu, għall-persunal u r-rappreżentanti tal-Istati Membri li jieħdu sehem fl-attivitajiet tiegħu, mingħajr preġudizzju għad-dispożizzjonijiet tal-Protokoll dwar l-Istatut tal-Bank.Il-Bank Ewropew tal-Investiment għandu wkoll, ikun eżenti minn kull għamla ta’ tassazzjoni jew impożizzjoni simili, f’każ ta’ xi żieda fil-kapital tiegħu u mid-diversi formalitajiet li jistgħu jkollhom x’jaqsmu, fl-Istat fejn il-bank ikollu s-sede tiegħu. Ix-xoljiment jew l-istralċ tiegħu m'għandu jagħti lok għal ebda impożizzjoni. Fl-aħħarnett, l-attivitajiet tal-Bank u tal-organi tiegħu imwettqa skont l-Istatut tiegħu ma jkunux suġġetti għal xi taxxa fuq il-bejgħ.Artikolu 23Dan il-Protokoll għandu jkun japplika wkoll għall-Bank Ċentrali Ewropew, għall-membri tal-organi tiegħu u għall-persunal tiegħu, mingħajr preġudizzju għad-dispożizzjonijiet tal-Protokoll fuq l-Istatut tas-Sistema Ewropea ta’ Banek Ċentrali u tal-Bank Ċentrali Ewropew.Il-Bank Ċentrali Ewropew għandu, b'żieda ma' dan, ikun eżenti minn kull forma ta' tassazzjoni jew impożizzjoni simili fil-każ ta' xi żieda fil-kapital u mid-diversi formalitajiet li jistgħu jkollhom x'jaqsmu miegħu fl-Istat fejn il-bank ikollu s-sede tiegħhu. L-attivitajiet tal-Bank u tal-fergħat tiegħu li jaħdmu skont l-Istatut tas-Sistema Ewropea tal-Banek Ċentrali u tal-Bank Ċentrali Ewropew m’għandhomx ikunu suġġetti għal xi taxxa fuq il-bejgħ.Id-dispożizzjonijiet ta' hawn fuq għandhom japplikaw għall-Istitut Monetarju Ewropew. Ix-xoljiment jew il-likwidazzjoni tiegħu m'ghandhom iqajmu l-ebda impożizzjoni.Appendiċi mal-ANNESSProċedura għall-applikazzjoni fl-Iżvizzera tal-Protokoll dwar Privileġġi u Immunitajiet1. Estensjoni tal-applikazzjoni għall-IżvizzeraIr-referenzi fil-Protokoll dwar il-Privileġġi u l-Immunitajiet tal-Komunitajiet Ewropej (minn issa ’l quddiem "il-Protokoll") għall-“Istati Membri” għandha tinftiehem li tapplika bl-istess mod għall-Iżvizzera, għajr għal meta jkun previst mod ieħor mid-dispożizzjonijiet li ġejjin.2. Eżenzjoni tal-Aġenzija mit-taxxi indiretti (inkluża l-VAT)L-oġġetti u s-servizzi esportati mill-Iżvizzera mhumiex suġġetti għat-taxxa fuq il-valur mizjud Svizzera (VAT). Fil-kaz ta' oġġetti u servizzi pprovduti lill-Aġenzija fl-Iżvizzera għall-uzu uffiċjali tagħha, l-eżenzjoni mill-VAT issir permezz ta' rifużjoni, konformi mal-Artikolu 3, it-tieni paragrafu, tal-Protokoll. L-eżenzjoni mill-VAT tingħata jekk il-prezz tax-xiri effettiv tal-beni u tal-provvista ta’ servizzi indikat fil-fattura jew fid-dokument ekwivalenti jammonta għal total ta’ tal-anqas 100 Frank Żvizzeru (taxxa inkluża).Il-ħlas lura tal-VAT jingħata mal-preżentazzjoni tal-formoli Żvizzeri apposta lit-Taqsima Ewlenija tal-VAT tal-Amministrazzjoni Federali tat-Taxxa. Fil-prinċipju, it-talbiet jinħadmu fi żmien tliet xhur minn meta tkun intefgħet it-talba għall-ħlas lura akkumpanjata mid-dokumenti anċillari meħtieġa.3. Proċedura għall-applikazzjoni tar-regoli marbuta mal-istaff tal-AġenzijaF'dak li għandu x'jaqsam mal-Artikolu 13, it-tieni inċiż, tal-Protokoll, l-Iżvizzera għandha teżenta, skont il-prinċipji tal-liġi nazzjonali tagħha, l-uffiċjali u impjegati oħra tal-Aġenzija fi ħdan it-tifsira tal-Artikolu 2 tar-Regolament (Euratom, KEFA, KEE) Nru 549/69 tal-Kunsill tal-25 ta’ Marzu 1969 (ĠU L 74, 27.3.1969, p. 1) mit-taxxi federali, kantonali u komunali fuq is-salarji, il-pagi u l-emolumenti mħallsa lilhom mill-Komunità u soġġetti għal taxxa interna għall-benefiċċju tagħha.L-Iżvizzera m’għandhiex titqies bħala Stat Membru skont it-tifsira tal-punt 1 hawn fuq għall-finijiet tal-applikazzjoni tal-Artikolu 14 tal-Protokoll.L-uffiċjali u l-impjegati l-oħra tal-Aġenzija, kif ukoll il-membri tal-familja tagħhom li qegħdin fis-sistema tal-assigurazzjoni soċjali applikabbli għall-uffiċjali u l-impjegati l-oħra tal-Komunità m’għandhom ikunu soġġetti għall-ebda obbligu li jidħlu fis-sistema Żvizzera tal-assigurazzjoni soċjali.Il-Qorti tal-Gustizzja tal-Komunitajiet Ewropej se jkollha kompetenza esklussiva għall-kwistjonijiet kollha dwar ir-relazzjonijiet bejn l-Aġenzija u l-Kummissjoni u l-istaff tagħhom għal dak li għandu x'jaqsam mal-applikazzjoni tar-Regolament tal-Kunsill (Euratom, KE, KEFA) Nru 259/68 tal-Kunsill tad-29 ta’ Frar 1968 (ĠU L 56, 4.3.1968, p. 1) u d-dispożizzjonijiet l-oħra tad-dritt Komunitarju li jistipulaw il-kundizzjonijiet tax-xogħol.DIKJARAZZJONI KONġUNTA BEJN IL-KOMUNITÀ EWROPEA U L-GVERN TAL-KONFEDERAZZJONI ŻVIZZERA U L-GVERN TAL-LIECHTENSTEIN DWAR L-ARRANġAMENT DWAR IL-MODALITAJIET TAL-PARTEċIPAZZJONI MILL-KONFEDERAZZJONI ŻVIZZERA U L-PRINċIPALITÀ TAL-LIECHTENSTEIN FL-AġENZIJA EWROPEA GħALL-ĠESTJONI TAL-KOOPERAZZJONI OPERAZZJONALI FIL-FRUNTIERI ESTERNI TAL-MEMBRI TAL-UNJONI EWROPEAIl-KOMUNITÀ EWROPEA,Għall-Gvern tal-Konfederazzjoni Svizzerakif ukollil-Gvern tal-Prinċipalità tal-Liechtenstein,Wara li kkunkludew ftehim dwar l-arranġamenti dwar il-parteċipazzjoni tal-Konfederazzjoni Żvizzera u l-Prinċipalità ta’ Liechtenstein fl-Aġenzija Ewropea għall-Ġestjoni tal-Ko-operazjzoni Operattiva fil-Fruntieri Esterni tal-Istati Membri tal-Unjoni Ewropea qed hawn ikun approvat f’isem il-Komunità Ewropea skont l-Artikolu 21 (3) tar-Regolament tal-Kunsill (KE) Nru 2007/2004,Hawnhekk jiddikjaraw flimkien li:Id-drittijiet tal-vot li jipprovdi għalihom l-Arranġament huma ġustifikati mir-relazzjonijiet speċjali mal-Iżvizzera u l-Liechtenstein li joħorġu mill-assoċjazzjoni ta’ dawn l-Istati bl-implimentazzjoni, l-applikazzjoni u l-iżvilupp tal- acquis ta' Schengen.Dawn id-drittijiet tal-vot huma ta’ natura eċċezzjonali attribwiti lin-natura speċifika tal-kooperazzjoni ta’ Schengen u l-pożizzzjoni speċjali tal-Iżvizzera u l-Liechtenstein.Għalhekk ma jistgħux jitqiesu bħala preċedent legali jew politiku għal kwalunkwe qasam ieħor ta’ kooperazzjoni bejn il-partijiet tal-Arranġament jew għall-parteċipazzjoni ta’ pajjiżi terzi oħrajn f’aġenziji oħrajn tal-Unjoni.Fl-ebda ċirkostanza ma jistgħu dawn id-drittijiet tal-vot ikunu eżerċitati fir-rispett ta’ deċiżjonijiet ta’ natura regolatorja jew leġiżlattiva.DIKJARAZZJONI KONġUNTA MILL-PARTIJIET KONTRAENTI DWAR L-APPLIKAZZJONI TAD-DISPOżIZZJONIJIET DWAR IR-RESPONSABBILTÀ ĊIVILIF’każ fejn tim ta' intervent rapidu fil-fruntieri ikun skjerat fi ħdan il-qafas tal-Aġenzija Ewropea għall-Ġestjoni tal-Kooperazzjoni Operazzjonali fil-Fruntieri Esterni tal-Membri tal-Unjoni Ewropea Artikolu 10 (4) tar-Regolament (KE) Nru 863/2007 tal-Parlament Ewropew u tal-Kunsill tal-11 ta’ Lulju 2007 li jistabbilixxi mekkaniżmu għall-ħolqien ta' Timijiet ta' Intervent Rapidu fil-Funtieri u jemenda r-Regolament tal-Kunsill (KE) Nru 2007/2004 fir-rigward ta’ dak il-mekkaniżmu u r-regolazzjoni tal-ħidmiet u l-poteri tal-uffiċjali mistiedna għandu japplika fir-rigward tar-responsabbiltà ċivili[1] ĠU L 349, 25.11.2004, p. 1.[2] ĠU L 188, 20.7.2007, p. 15.[3] ĠU L 53, 27.2.2008, p. 52.[4] ĠU L 349, 25.11.2004, p. 1.[5] ĠU L 131, 1.6.2000, p. 43.[6] ĠU L 64, 7.3.2002, p. 20.[7] ĠU C…[8] ĠU L 349, 25.11.2004, p. 1.[9] ĠU L 131, 1.6.2000, p. 43.[10] ĠU L 64, 7.3.2002, p. 20.[11] ĠU L 188, 20.7.2007, p. 19.[12] ĠU L 349, 25.11.2004, p. 1.[13] ĠU L 281, 23.11.1995, p. 31.[14] ĠU L 8, 12.1.2001, p. 1.[15] ĠU L 199, 31.7.2007, p. 30.